Қуръони Карим нозил қилинганига 14 асрдан ошган бўлса-да, ҳар куни ундаги бирор воқеа билан боғлиқ илмий кашфиётлар эълон қилинмоқда. Албатта, 14 аср аввал айтилган гапларнинг илмий ҳақиқати энди-энди топилаётгани бу Китоб Аллоҳнинг Каломи эканлигининг ва Муҳаммад (алайҳиссалом)га мўъжиза ўлароқ нозил қилинган, унинг мўъжизалиги эса қиёматга қадар давом этадиган Китоблигининг очиқ-ойдин исботидир. Ана шундай илмий мўъжизалардан бири қарға билан боғлиқ мўъжизадир.\nҚуръони Каримнинг Моида сурасида шундай оятлар бор: «Уларга Одамнинг икки ўғли (Қобил ва Ҳобил) ҳақидаги хабарни ҳақиқати билан ўқиб беринг! Иккиси қурбонлик қилганларида, биридан қабул қилинди, унисидан эса қабул қилинмади. (Қурбонлиги қабул бўлмаган Қобил укаси Ҳобилга): «Сени, албатта, ўлдиражакман!» – деди. (Ҳобил) эса: «(Қурбонликни) Аллоҳ аслида тақволи кишилардан қабул қилур. Агар мени ўлдириш учун қўлингни мен томонга чўзсанг, мен сени ўлдириш учун Сен томонга қўлимни чўзувчи эмасман. Ахир, мен оламлар робби – Аллоҳдан қўрқаман. Мен ўзимнинг гуноҳимни ҳам, ўз гуноҳингни ҳам (зиммангга) олиб кетишингни ва дўзах аҳлидан бўлишингни хоҳлайман. Золимларнинг жазоси шудир», – деди. Унинг (ҳавойи) нафси биродарини ўлдиришни хуш кўрсатди ва дарҳол уни ўлдирди. Шу билан у зиён кўрувчилардан бўлиб қолди. Шундан сўнг, Аллоҳ унга биродари мурдасини қандай кўмишни кўрсатиш учун ерни кавловчи бир қарғани юборди. «Ҳолимга вой! Наҳот, шу қарғачалик бўлишдан ожиз бўлсам? (Мен ҳам) биродарим жасадини (тупроққа) кўма қолай», – деди. Шундай қилиб (у) пушаймон қилувчилардан бўлиб қолди» (27-31).\nЕр юзидаги илк жиноят инсонни ўлдириш, қотиллик бўлиб, Одам (алайҳиссалом)нинг икки ўғиллари ўртасида содир бўлган. Қобил ўз укаси Ҳобилни ўлдирган. Бунга сабаб Ҳобилнинг қилган қурбонлиги қабул қилиниб, Қобилнинг қурбонлиги қабул қилинмагани эди. Демак, бу жиноятга Иблиснинг васвасаси, ҳасад, гина, адоват сабаб бўлган экан. Мана шунда Аллоҳ таоло Қобилга ўз укасини қандай дафн этишни ўргатиши учун қарғани юборади. Хўш, нима учун Аллоҳ таоло бошқа қушни эмас, айнан қарғани юборди? Аллоҳ таолонинг инсон жасадини қандай дафн этишни ўргатиши учун қарғани юбориши бежизга эмас, албатта. Қуръондаги ушбу мўъжизани замонавий илм-фан яқиндагина исбот қилди.\nБиология ва зоология фани мутахассисларининг таъкидлашларича, қарға қушлар орасидаги энг зийрак ва шу билан бирга энг маккор қуш экан. Бунга сабаб қарғанинг мияси бошқа қушлар миясига нисбатан каттароқ ҳажмга эга эканлигидир.\nСоҳа мутахассисларининг айтишича, бошқа қушлардан фарқли ўлароқ, қарғалар оиласида ўзига хос суд, маҳкама жараёни бор экан. Бу маҳкамада оила ва жамоа низомига бўйсунмаган ахлоқсиз қарға суд қилинади. Қизиғи шундаки, бу суд Аллоҳнинг марҳамати билан адолат асосида олиб борилади.\nҚарғалар жамоасида ҳар бир жиноят учун муайян жазо белгиланган.\nМасалан, бирор қарғанинг ёш полапони оғзидаги луқмасини тортиб олган қарғага суд томонидан ўша қарға то учолмайдиган бўлиб қолгунича битта қўймай патларини юлиш жазоси тайинланади. Жабрланган томон жиноятчи қарғанинг патларини шу қадар юлиб ташлашадики, натижада жиноятчининг ўзи ҳам ҳалиги полапон каби учолмайдиган, заиф бўлиб қолади.\nҚарғалар инини золимларча эгаллаб олган ёки уни бузган қарғага адолатли суд томонидан жабрланган қарға учун янги ин қуриб бериш вазифаси юклатилади.\nБошқа қарғанинг урғочисига тажовуз қилган, тегажоғлик қилган қарға ўлимга маҳкум этилади. Урғочи қарғанинг қариндошлари жиноятчи қарғани тумшуқлари билан то у ўлгунича уриб, чўқишади.\nҚарғалар маҳкамаси, одатда, бирорта экинзор далада ёки кенгроқ майдонда олиб борилади. Аввалига маҳкама ҳайъати аъзолари белгиланган жойга келишади ва шундан кейин айбланувчи қарға қўриқчилар ҳамроҳлигида ва қаттиқ назорат остида майдонга келтирилади. Суд бошланганда айбдор қарға бошини қуйи солиб, қанотларини тушириб, айбини тан олгани учун қағилламай жим туради. Агар маҳкама томонидан жиноятчи қарғага ўлим жазоси тайинланса, ҳамма қарғалар уни ўткир тумшуқлари билан чўқиб, уриб ўлдиришади. Ўлгандан кейин қарғалардан бири уни кўмиш учун жасади бемалол сиғадиган қилиб ер қазийди. Кейин ҳаммалари бирлашиб жасадни эҳтиёткорлик билан қабрга тортишади. Сўнг уни ҳурмат қилгандек, тупроқни ҳам устига аста-секин тортишади. Шундай қилиб, инсон боласи кўпинча жорий қилолмайдиган илоҳий адолатни улар қойиллатиб ўрнига қўйишади. Бундан ташқари, олимларнинг маълумотларига кўра, бошқа қушлар орасида фақатгина қарғалар қабр кавлаб, ўлганларини ерга кўмишар экан.\nМана, нима учун Аллоҳ таоло инсонга дафн қилишни ўргатиши учун қарғани юборганини билиб олдик. Ҳа, азизлар, Роббимиз − Ҳаким Зот! У ҳеч бир ишни беҳикмат қилмайди. Қуръони Каримнинг бу каби янги-янги мўъжизалари қиёматга қадар тўхтовсиз равишда чиқаверади. Шундай экан, мўъжизаларга бой, ақлларни шоширувчи бу Китобни қўлдан қўймай ўқийлик, имконимиз борича ўқиганларимизга амал қилайлик. Ана шунда икки дунё саодатига эришамиз.


“Ҳеч қачон таслим бўлмаслик” бу америкалик тадбиркорларнинг олтин қоидасидир | O'zLiDeP\n“Ҳеч қачон таслим бўлмаслик” бу америкалик тадбиркорларнинг олтин қоидасидир\nАҚШ иқтисодиётида кичик бизнес қандай аҳамиятга эга эканлигини билмоқчи бўлсангиз, хоҳлаган шаҳарнинг хоҳлаган кўчасига чиқсангиз кифоя, бунга ўзингиз амин бўласиз. Ҳар қадамдаги дўкон, маиший хизмат кўрсатиш шахобчаси кичик бизнес ва хусусий тадбиркорликнинг ўзагини ташкил қилади. Таҳлилчиларнинг фикрича, мамлакатда яратилаётган янги иш ўринларининг 70 фоизи кичик бизнес хиссасига тўғри келади, деб ёзмоқда ЎзА.\nАҚШда “капитализмнинг таянч нуқтаси” ҳисобланмиш кичик бизнесни қўллаб-қувватлаш тамойили Буюк Турғунлик ва Иккинчи жаҳон уруши даврида пайдо бўлган. Турғунлик даврида зиён кўрган катта ва кичик корхоналарга қарз бериш мақсадида 1932 йилда Федерал дастур ишлаб чиқилди. Айнан ўша йилларда кичик бизнесга берилган катта эътибор туфайли ижтимоий аҳамиятга эга янги иш ўринлари яратилди. 1942 йилда эса кичик бизнес тараққиёти йўлида уларни молия билан таъминлаш масаласи давлат миқёсида муҳокама қилинди. 1953 йил 30 июлда эса Конгресс кичик бизнесни қўллаб қувватлашга қаратилган биринчи қонунни қабул қилди. Бу қонун АҚШда кичик бизнесни қўллаб-қувватлаш ва ҳимоялаш давлатнинг устивор мақсадаридан бири эканлигини кўрсатди. Айнан ўша йили Кичик Бизнес ишлари бўйича Маъмурият (US Small Business Administraion - SBA)ташкил қилинди. Бу ташкилот шу кунга қадар, ҳуқуқий мақомига кўра, ҳукумат таркибида федерал агентлик сифатида фаолият юритади. Агентлик ҳукумат даражасида кичик бизнес манфаатларини ҳимоя қилиб келади.\nБош қароргоҳи Вашингтонда жойлашган Агенликнинг филиали мамлакатнинг деярли ҳамма йирик шаҳарларида фаолият юритади. Унинг 14 мингта бўлими бор. Шу тариқа кичик бизнесни қўллаб-қувватлаш сиёсати нафақат иқтисодий марказларда, балки мамлакатнинг барча штатларини қамраб олган. Уни раҳбари Президент томонидан тайинланиб, Сенат томонидан асдиқланади.\nАҚШда кичик бизнес деярли “ноль”дан бошланади. Аввалига кредит берилади, сўнг тадбиркорлар бепул ўқитилади. Бу мамлакатда 500 нафардан кам ходими бўлган корхона кичик бизнес деб тан олинган.\nАҚШдаги нодавлат фирмаларнинг 99 фоизи кичик бизнес ҳиссасига тўғри келади. Бироқ, уларнинг айримларини ташкил этишда давлат бевосита иштирок этишини ҳам эслатиб ўтиш керак.\nТаҳлилчиларнинг фикрича, глобал инқироз юз бергунга қадар ҳар йили АҚШда ўртача 500 мингдан ортиқ кичик корхона ташкил этилиб, таҳминан шунча корхона фаолиятини тўҳтатган. Жаҳон молиявий-иқтисодий инқироози туфайли янги корхоналарнинг пайдо бўлишидан кўра, тугатилиши кўпайган. Умуман олиб қарайдиган бўлсак Кичик бизнес курашда давом этмоқда.\nЖаҳон иқтисодиётида катта ўрин эгалайдиган АҚШ Ялпи Ички Маҳсулотнинг тенг ярми кичик бизнес ҳиссасига тўғри келади.\nШарҳловчиларнинг фикрича, бир йилда кичик бизнес вакиллари 6 триллион доллорлик маҳсулот ишлаб чиқаради.\n“Ҳеч қачон таслим бўлмаслик”. Бу америкалик тадбиркорларнинг олтин қоидасидир. Акс ҳолда “Америка орзуси” армонга айланиши мумкин. Бошқа мамлакатларда бўлгани каби АҚШда ҳам кичик бизнес қўллаб-қувватлашга муҳтож. Тадбиркорларни қўллаб қувватлашга қаратилган тўртта (маблағ олиш, таълим олиш, давлат буюртмаларини қўлга киритиш, судларда уларни ҳимоя қилиш) Федерал дастурларининг бажарилиши конгресс томонидан кузатиб борилади, Президент эса бир йилда бир марта “Кичик бизнес тўғрисида” махсус ҳисобот билан чиқади. Юристларга тўланадиган маблағлар қимматлиги сабаб кичик корхоналарнинг ўз хуқуқшунослари йўқ. Шу сабабли Кичик бизнес ишлари бўйича Маъмурият кичик бизнес манффатларини судда ҳимоя қилади.\nАҚШ қонунлари бўйича давлат буюртмаларининг 23 фоизи кичик бизнес корхоналари ҳиссасига тўғри келиши шарт. Маълумки, жаҳонда маҳсулот ва хизмат кўрсатиш бўйича АҚШ энг йирик буюртмачи саналади. Айни шу ҳолатни Конгресс ўз назоратига олган.\nБу борада Конгресс буюртмалар биринчи навбатда аёллар ва миллий озчиликни ташкил қилувчи аҳоли вакиллари томонидан ташкил этилган корхоналарга берилиши учун қайғуради. Мабодо буюртма жуда катта бўлиб, кичик корхоналар буни уддалай олмайдиган тақдирда ҳам Конгресс ўз ниятидан қайтмайди. Нима бўлганда ҳам буюртма кичик бизнес вакиллари томонидан бажарилишини таъминлайди. Ўзбекистонда хорижий сармоядорлар билан ҳамкорликда иш юритиш учун яратилган қулай сармоявий муҳит, зарур шароит ва имтиёзлар, изчил давом этаётган хусусийлаштириш жараёни кўплаб давлатлар қатори АҚШ ишбилармонларининг ҳам юртимиз билан ҳамкорликка эътиборини кучайтираётир. Ўзбекистон билан АҚШ ўртасидаги ўзаро муносабатлар барча жабҳаларда, жумладан, сиёсий, савдо-иқтисодий, сармоявий, маданий-гуманитар каби кўплаб йўналишларда изчил ривожланиб бораётгани Ўзбекистон ва АҚШ ишбилармон доираларининг анжуманларида алоҳида таъкидланади. Ўзаро манфаатли ҳамкорликни сифат жиҳатдан янги босқичга кўтаришга хизмат қиладиган кенг кўламли масалалар бўйича самарали мулоқотлар олиб борилаётир. Ўзбекистон билан АҚШ ўртасида имзоланган иқтисодиёт, савдо, сармоя, ҳаво транспорти, таълим каби соҳалардаги ҳамкорликка оид битимлар ўзаро муносабатни ривожлантиришда муҳим ҳуқуқий асос бўлиб хизмат қилаётир. Икки мамлакат ҳам улкан иқтисодий салоҳият ва тажрибага эга. АҚШнинг етакчи компаниялари мамлакатимиздаги корхоналар билан фаол ҳамкорлик қилиб келаётир.\nO’zLiDeP Навоий вилояти ҳудудий партия ташкилоти ходими Чингиз Раджабов2018-05-14 19:13:40\nЮртимизда ҳам кичик бизнесга эътибор юқори ва соҳани ривожланиши учун кенг имкониятлар яратилган.\nЖасур Рустамов (Навоий шахар бўлими ижрочи котиби)2018-05-14 19:08:33\nКичик бизнесни қўллаб-қувватлаш тамойили айнан Буюк Турғунлик ва Иккинчи жаҳон уруши даврида пайдо бўлиши мамлакат иқтисодиёти ривожида ушбу соҳанинг аҳамияти муҳим эканини белгилайди. Юртимизда ҳам кичик бизнесга эътибор юқори ва соҳани ривожланиши учун кенг имкониятлар яратилган.\nМатлуба Жўраева Сурхондарё вилоят Кенгаши "Аёллар қаноти" бўлим мудири 2018-05-14 14:22:28\n“Ҳеч қачон таслим бўлмаслик” бу Америка тадбиркорларининг шиори бўлса, бугунги кунда Ўзбекистон ишбилармонлари ҳам шу шиор остида иш олиб бормоқда десак муболаға бўлмайди.\nO`zLiDeP Ҳазорасп туман Кенгаши раисининг биринчи ўринбосари – аппарат раҳбари. М. Абдиримов2018-05-14 13:33:33\nЎзбекистонда хорижий сармоядорлар билан ҳамкорликда иш юритиш учун яратилган қулай сармоявий муҳит, зарур шароит ва имтиёзлар, изчил давом этаётган хусусийлаштириш жараёни кўплаб давлатлар қатори АҚШ ишбилармонларининг ҳам юртимиз билан ҳамкорликка эътиборини кучайтиради.\nO`zLiDeP Сурхондарё вилоят Кенгаши Ёшлар билан ишлаш бўлими мудири Зебинисо Сапарова Давлат қизи2018-05-14 12:20:41\nҚорақалпоғистон, Нукус ш, Қ.Бекназаров2018-05-14 12:12:10\nЯқинда Халқаро пресс-клуб раиси Шерзод Қудратхўжаев АҚШнинг Ўзбекистондаги собиқ элчиси, Штаблар раҳбарлари бирлашган қўмитаси раисининг ташқи сиёсат бўйича маслаҳатчиси Ричард Норланд билан суҳбатлашди. Жорий йилнинг 15-17 май кунлари давомида кутилаётган Ўзбекистон Президентининг АҚШга ташрифи жаҳон сиёсати учун ҳам аҳамиятлидир. Ричард Норланднинг фикрича, АҚШ Ўзбекистон Президентининг минтақавий масалалардаги қарашлари ва позицияларидан кўп нарса олиши мумкинлигини билдиришди. Шунингдек, Ўзбекистон катта салоҳиятга эга, биринчи навбатда Марказий Осиёдаги иқтисодий жараёнларни ҳаракатга келтирувчи куч, Афғонистондаги вазиятни барқарорлаштиришдаги муҳим омил ва Европани ушбу минтақа билан боғловчи транспорт коридор сифатида катта аҳамиятга эга эканлигини таъкидлаб ўтдилар.\nO`zLiDeP Сурхондарё вилоят Кенгаши Ёшлар билан ишлаш бўлими мудири Зебинисо Сапарова Давлат қизи2018-05-14 11:53:49\nO`zLiDeP Сурхондарё вилоят Кенгаши Ёшлар билан ишлаш бўлими мудири Зебинисо Сапарова Давлат қизи2018-05-14 11:53:45\nБойсун туман Кенгаши Ж.Каримов2018-05-14 11:06:31\nАҚШда кичик бизнес деярли “ноль”дан бошланади. Аввалига кредит берилади, сўнг тадбиркорлар бепул ўқитилади. Мамлакатимизда хам кичик бизнесни йўлга қўйиш ўқув курслари ташкил қилинса албатта ривожланиш олдинга бўлади.\nБойсун туман Кенгаши Ж.Тўраев2018-05-14 10:58:14\nКичик бизнесни ривожлантириш бу албатта мамлакатни иқтисодиётининг ўсишига хизмат қилади


Ҳидоят бандалар учун сўраладиган нарсаларнинг энг шарафлисидир. Аллоҳ таоло Ўзининг нозил қилган энг улуғ китобида, бу энг улуғ китобининг энг улуғ сурасида, энг улуғ ибодатда ҳидоятни сўраш таълимини ўргатди. Бу Аллоҳ таолонинг: إهدِنَا الصِّرَاطَ المُستَقِيم “Бизни тўғри йўлга йўллагин” оятидир.\n“Аллоҳ имон келтирганларни улар ихтилоф қилган нарсалар (ичи)дан Ўз изни (илми) билан ҳидоят сари йўллади” ояти каби.\n“Албатта, бу Қуръон энг тўғри йўлга ҳидоят этур” ояти каби.\n“Албатта, сен тўғри йўлга ҳидоят қилурсан” ояти каримасига ўхшаш.\n“(Мусо) айтди: «Раббимиз ҳар бир нарсага ўз яратувчилигини ато этиб (кўрсатиб), сўнгра (уни) тўғри йўлга йўллаган зотдир”, - дейди. Яъни Аллоҳ таоло барча нарсаларнинг ўзлари собит турадиган хилқатларини берган, ҳар бир аъзога ўзининг шаклини ва ҳайъатини берган, ҳар бир мавжудотни ўзига хос хилқатини бериб, сўнг ўз хилқатларига лойиқ бўлган амалларга бошлаб қўйган Зотдир. Ҳидоятнинг бу тури, ўз иродаси билан манфаатни жалб қилиб, зарарни даф қиладиган ҳаракатланувчи жонли нарсаларнинг ҳидоятини ҳам, мусаххар жонсиз нарсаларнинг ҳидоятини ҳам ўз ичига олади. Барча жонли нарсаларнинг ҳидояти бор, гарчи уларнинг навлари ва турлари бошқача бўлса ҳам.\nУшбу оятни Фахрур-Розий ўзининг "Мафатиҳул ғайб" номли тафсир китобида қуйидаги гапни келтиради: “Агар сиз асаларининг олти бурчакли уйининг ясашидаги ажойиботларига ва ҳар турлик ҳашаротларнинг ўзларига керак бўлган нарсаларга йўл топишидаги ажойиботларга назар солсангиз шунда буларнинг барчасини барча нарсаларни билгувчи, барча ишларни тадбирни қилгувчи Зотнинг илҳомисиз ҳеч қачон имкони йўқлигини тушунган бўлардингиз”.\nАллоҳ таолонинг ҳидоятга бошлашининг даражаларини Ўзигина билади. Оламларнинг Робби – Аллоҳ буюкдир. Кимда ким дунёдаги бор ҳидоятларни тафаккур қилиб кўрса Аллоҳдан бошқа ибодатга сазовор зот йўқлигини, У зот ғайбни ҳам ошкорани ҳам билувчи эканлигини тушуниб етади. Мана шунда Мусо алайҳиссаломнинг Фиръавнга келтирган ҳужжатини англайди. Фиръавн: “Сизларнинг илоҳингиз ким?”, - деб сўраганда. Мусо: “Раббимиз ҳар бир нарсага ўз яратувчилигини ато этиб (кўрсатиб), сўнгра (уни) тўғри йўлга йўллаган зотдир”, - деб жавоб бергандилар. Ҳақиқатда Мусо алайҳиссалом иккитагина жумла келтирдилар холос. Агар бунинг маъноларини очиқ баён қилинадиган бўлса ҳисобсиз мужалладлар бўлади.\n“Самуд (қабиласи) эса, бас, уларни (тўғри йўлга) ҳидоят қилган эдик, улар ҳидоятни қўйиб, кўрликни (залолатни) ихтиёр қилдилар. Бас, ўз қилмишлари сабабли уларни хор этувчи азоб чақмоғи урди”. Яъни биз уларга баён қилиб бердик, уларни тўғри йўлга йўлладик ва уларни далолат қилиб қўйдик, улар эса ҳидоят топмадилар.\n“Улар орасида Аллоҳ ҳидоят қилганлари ҳам, шунингдек, йўлдан озиши қатъий бўлганлар ҳам бўлган”.\n“(Эй, Муҳаммад!) Сиз ўзингиз суйган кишиларни ҳидоят қила олмайсиз, лекин Аллоҳ ўзи хоҳлаган кишиларни ҳидоят қилур. У ҳидоят топувчиларни яхши билувчидир”. Ояти каримада Расулуллоҳ соллоллоҳу алайҳи васалламдан ушбу ҳидоят тури нафий қилинди. Юқоридаги оятда эса ҳидоятни у зотга нисбатан собит қилганди. Аллоҳнинг каломини яхши тушуниб етган киши бу ояти карималар ўртасида ҳеч қандай бир бирига тескарилик йўқлигини англаб етади. Бу ҳидоят тури хос ҳидоят бўлиб, уни Аллоҳ таоло Ўзи хоҳлаганларига фазл қилиб беради. Аллоҳ кимни ҳидоятга бошлашни Ўзи яхши билади. Аммо юқоридаги ҳидоятдан мурод эса Ўзи барча халоиқга баён қилиб берган ва элчиларни мана шу ҳидоятга чақиришга буюрган ҳидоятидир. Агар улар буни қабул қилсалар Аллоҳ уларни ҳидоятларини зиёда қилади. Қуръони каримда:\n“Ҳидоят топган зотларга эса (Аллоҳ) уларга янада ҳидоятни зиёда қилур ва тақво ато этур”, деб марҳамат қилади, яъни улар биринчи ҳидоятни қабул қилганларида Аллоҳ таоло уларга ҳидоятларини зиёда қилишлик билан фазл қилди, тоинки иккинчи даражага етсинлар деб.\n“Имон келтирган ва эзгу ишларни қилганларни эса, имонлари сабабли Парвардигорлари ҳидоят қилур, неъмати мўл жаннат (боғ)ларда остиларидан анҳорлар оқиб тургай”, деб марҳамат қилган ҳидоятдан мурод ҳам шудир. Жаннат аҳли ҳам истаган ва унга эришиб:\n“(Шунда) айтурларки: «Ушбу (ҳидоят)га бизни бошлаган Аллоҳга ҳамд (айтамиз). Агар бизни (Ўзи) бошламаганида, тўғри йўлни топа олмаган бўлур эдик”, деб айтган ҳидоятлари ҳам шу навдандир. Дўзах аҳлининг ҳаққи борасида келган ҳидоят ҳам шу маънода, яъни унга етиб бориш маъносидадир. Аллоҳ таоло Соффатсураси 23 оятида:\nДемак ҳар куни фарз намозларида ўн етти маротаба ўқишга буюрилган Фотиҳа сурасидаги дуо “Бизни тўғри йўлга йўллагин” оятидан мақсад бу иккинчи ва учинчи ҳидоят яъни “билдиришини”, “равшан қилишини”, “илҳом қилишини” ва “муваффақ этишини” сўраш деганидир. Инсон ўзининг биродари учун дуо қилиб сўрайдиган ҳидоят ҳам шудир.\n“ЖАМЪ АШ-ШАТИТ ФИ ШАРҲ АБЯТ АТ-ТАСБИТ”\n4415 марта ўқилди\nДругие материалы в этой категории: « Шотибий ҳақида ҳикоялар\tТунги тиловат фазилати »


Барча тизимлардаги Telegram дастурлари янгиланди\nЖаҳон айвонида 02 April 2019 14:35 159\nTelegram мессенжери барча операцион тизимлар учун тақдим этилган клиентларини янгилади. Жумладан, унинг Android ҳамда iOS клиентлари 5.5-версияда, macOS иловаси 5.0 талқинида, Telegram Desktop эса 1.6.2-версияда тақдим этилди, –дейилади Terabayt.uz тарқатган хабарда.\nУнга кўра, Android-қурилмаларга мўлжалланган Telegram 5.5 талқинидаги клиентдаги янги имкониятлар:\nМахфий чатдаги ҳар қандай (ҳатто бошқа биров ёзган) хабарни буткул (бошқалар учун ҳам) ўчириш мумкин, бунда 48 соатлик чеклов ҳам олиб ташланган. Янги талқиндаги Telegram’да нафақат ўзингизнинг, балки суҳбатдошларингизнинг ҳам исталган вақтдаги ҳар қандай хабарини бутунлай ўчириб ташлай оласиз.\nМахфийлик созламалари такомиллаштирилган. Энди сиз профилингиздаги асосий суратингиз «аватар»ингизни кимлар кўра олиши мумкинлигини танлай оласиз. Шунингдек, бирор хабарингизни бошқаларга йўналтирганида (Forward, Переслать қилганида) профилингизга элтувчи ҳавола кимларга кўринадиган бўлишини ҳам ўзингиз ҳал этасиз.\nСозламалар саҳифасида қидирув функцияси пайдо бўлган. Энди ўзингизга керакли созламани ёки кўп берилувчи саволларга жавобни шу ердан излаб топишингиз мумкин.\nАгарда хабар ичида бошқа матн бўлмаса, эмодзи катта бўлиб чиқади.\nЭмодзи/GIF/стикерлар панели ҳамда улар бўйича умумий қидирув янгиланган.\nХабар матнидаги илк сўз киритилиши билан, унга мос эмодзи таклиф этилади.\nЭмодзилар таклиф этилишини мессенжер таржимасининг расмий платформасида (https://translations.telegram.org/en/emoji) фойдаланувчиларнинг ўзлари яхшилашлари мумкин.\nВидеохабарларда GIF-анимациялар тўлиқ юкланиб бўлишини кутмасдан ҳам уларни кўра бошласа бўлади.\nСмайликларга бириктирилган «калит сўзлар» бўйича алоҳида стикерларни излаш мумкин.\nКлиентда бир вақтнинг ўзида бир нечта аккаунт қўллаётган бўлсангиз, уларнинг барчаси учун контактларни ўзаро синхронлаштириш ва билдиришномаларни олишни энди ўзингиз созлай оласиз.\nЁзишмалар тасмасидаги овозли видеони томоша қилаётиб, смартфонни горизонтал ҳолатда ушласангиз, энди ўз-ўзидан тўлиқ экранли режимга ўтади.\nAndroid учун Telegram иловаси энди TalkBack’ни қўллаб-қувватлайди.\nБошқа кичик тузатиш ва яхшилаш ишлари амалга оширилган.\nAndroid-гаджетлар эгалари Telegram иловасини янгилаш (ёки ўрнатиб олиш) учун мана бу ҳавола орқали Google Play’га ўтишлари мумкин.\niOS-девайсларга мўлжалланган Telegram 5.5 дастуридаги ўзгариш ва яхшилашлар ҳам асосан шуларга ўхшаш:\nGIF-анимацияларни излаш функцияси яхшиланган.\niOS учун Telegram иловаси энди VoiceOver’ни қўллаб-қувватлайди.\n«Тишланган олмали» қурилмалар эгалари мана бу ҳавола орқали App Store’га ўтиб, Telegram’ни янгилаб (ёки ўрнатиб) олишлари мумкин.\nmacOS тизими учун тақдим этилган Telegram 5.0 версиясидаги янги имкониятлар эса қуйидагича:\nДастурда энди бир нечта аккаунтни ишлатиш мумкин, бунинг учун «Созламалар» («Настройки»)даги «Таҳрирлаш» («Редактировать») бандига кирасиз.\nЧатдаги фотосуратлар, расмлар ва стикерларни force touch қўллаган ҳолда олдиндан кўриш (превью) мумкин.\nУшбу клиентни macOS тизимли қурилмаларга ҳозирча ушбу ҳавола орқали Telegram расмий сайтидан, кейинроқ эса мана бу ҳавола ёрдамида AppStore’дан юклаб (ёки янгилаб) олиш мумкин.\nБарқарор талқиндаги Telegram Desktop 1.6.2 дастурида мана бу ўзгаришлар мавжуд:\nАльбомнинг тавсифи энди ундаги биринчи медиафайлдан эмас, балки исталган биридан олиниши мумкин.\nГуруҳлар ва каналларда маъмурлик бўлими (администраторский раздел) янги дизайнда тақдим этилган.\nTelegram Desktop 1.6.2 дастурини мана бу ҳавола орқали расмий сайтдан кўчириб (ёки янгилаб) олиш имкони мавжуд.


Таваллуд топган сана: 9 aprel 1336 йил\nВафот этган сана: 18 Феврал 1405 йил\nАмир Темур Ўрта, Жанубий ва Ғарбий Осиё, шунингдек, Кавказ, Поволжья ва Рус тарихида муҳим ўрин тутган Ўрта Oсиёлик туркий ҳукмдор, саркарда ва зобит. Саркарда, пойтахти Самарқанд бўлган Темурийлар салтанати (1370 йил) асосчиси.\nАмир Темур 1336 йил 9 апрель куни Кеш (Шаҳрисабз) яқинидаги Хўжа Илғор (Яккабоғ) қишлоғида туғилган. Ривоятларга кўра, у қўлида қип-қизил қон бўлаги билан, сочлари эса мўйсафид каби оппоқ ҳолатда туғилган, бундай ҳолат Чингизхон ҳақида ҳам гапирилган. Унинг отаси амир Муҳаммад Тарағай турк авлодининг барлосларидан бўлиб, Мовароуннаҳрда ўзига яраша обрў-эътиборга эга, нуфузли зиёлилардан бўлган. Унинг ота-бобоси афсонавий туркий Алан қува шажарасидан келиб чиққан бўлиб, Чиғатой улусининг саройдаги обрў-эътиборли кишилари қаторидан жой олган. Кеш ва Нефес атрофидаги ерлар уларга қарашли мулк ҳисобланган.\nТемурнинг отаси Тарағай доимий равишда хон улуси бўлмиш Ил дарёси қирғоғига чақирилувчи чиғатой беклари қурултойларида иштирок этган. 1355 йил у Турмуш оға барлоси амир Жакунинг қизига уйланади.\nМовароуннаҳрнинг бош амири Қозағон Амир Темурнинг қобилиятларига ишонч ҳосил қилиб, шу йилиёқ унга невараси Улжай Туркан оғани никоҳлаб беради. Ушбу никоҳ шарофати билан Қазоғоннинг невараси амир Ҳусайн ва Амир Темурлар иттифоқи вужудга келади. Бу иттифоқ мўғулларга қарши курашда жуда қўл келади. 1356 йил Амир Темурнинг 2 ўғли дунёга келади — Жаҳонгир ва Умар Шайҳ.\nXIII аср боши XIV аср охирларига келиб Моварауннаҳрнинг иқтисодий аҳволи кундан-кунга ёмонлашиб боради. Бундан Мўғулистон хони Туғлуқ Темур фойдаланиб қолади ва ҳеч қандай қаршиликсиз Қашқадарёгача етиб боради. Амир Темур унга хизмат қилишни бошлайди. Бироқ, Туғлуқ Темур Моварауннаҳр ҳукмдори этиб ўзининг ўғли Илёс Ходжани тайинлайди ва Амир Темур шаҳзодага хизмат қилишдан бош тортиб, Балх ҳукмдори амир Ҳусайн билан бирлашиб олиб, мўғуллар билан қатъий жангга киришади.\nБу вақтда Самарқандда сарбадорлар – “дорга осилувчилар”, шунингдек, мўғулларга қарши курашувчилар ҳукмрон сурган. Мазкур халқ ҳаракатининг “Ёки озодлик учун кураш, ёки дорга осилган калла” шиори ҳам унинг иштирокчилари томонидан яратилган. 1370 йил Амир Темур Балхда бўлиб ўтган қурултойда Туроннинг бош амири этиб эълон қилинади.\nЧингизнинг қизи Сарой Мулк Хоним билан никоҳи эса Амир Темурга “гурган”, яъни “хоннинг куёви” фахрий унвонини берди.\nАмир Темурнинг асосий вазифаси парчаланган давлатга бардош бериш ва алоҳида ерларни бир давлатга бирлаштиришдан иборат бўлган. Мазкур давлатнинг пойтахти этиб у Самарқандни тайинлаб, тезкорлик ила шаҳарнинг ҳимоя деворларини, қўрғонлар ва саройларни барпо этишни бошлайди.\nАмир Темур Амударё ва Сирдарё орасидаги ерларни, шунингдек, Фарғона ва Шош вилоятларини ўзига бўйсундириб, бирлаштиради, сўнгра босқинчилик юришларини бошлайди.\nАмир Темур ҳукмронлиги 35 йил давом этган (1370 - 1405). У Инд ва Гангдан Сирдарё ва Зарафшонгача, Тянь Шаньдан Босфоргача бўлган катта салтанатни яратган. Ҳаётининг катта қисмини юришларда ўтказган.\nАмир Темур 1405 йил Хитойга юриши вақтида Ўтрор шаҳрида вафот этган.\nАмир Темурнинг ҳаётлик вақтида давлат бошқаруви ҳақида сўзловчи “Темур тузиклари” номли махсус асар ёзилган. Асар икки қисмдан иборат бўлиб, Ўрта асрнинг бебаҳо тарихий манбаси ҳисобланади. Унда Темурнинг ҳаётий воқеалари билан боғлиқ таржимаи холи, атоқли давлат арбоби ва саркарданинг ҳарбий санъатга бўлган нуқтаи назари, давлат тузилиши ва бошқаруви кабилар баён қилинган. Амир Темур томонидан яратилган марказлашган, кучли бошқарувга эга давлат ушбу бебаҳо қоидалар мажмуаси ҳисобланмиш китоб асосида яратилган.\nЙирик давлатни яратиб, Амир Темур мамлакатнинг иқтисодий ва маданий ривожи учун шароитларни тайёрлаган. Ўтган даврларнинг қадимий анъаналари янги тарихий кўринишда қайта тикланади. Яқин ва Ўрта шарқ бўйлаб Моварауннаҳр савдо-сотиқ, иқтисод ва маданият марказига айланиши замирида, Самарқанд, Кеш, Бухоро, Термиз, Тошкент, Марв ва бошқа қадимий шаҳарлар ободонлаша бошлаган.\nМасжид, мадраса, мақбара, карвон-сарой ва ҳаммомларнинг катта бинолари қад ростлай бошлаган. Ҳар қандай ғалаба меъморчиликда абадийлашиши одатий ҳолатга айланиб қолган. Қурувчилик фаолиятида Амир Темур маълум бир сиёсий мақсадларга амал қилган – у қурдирган иншоотлар салтанатининг куч-қудратини кўрсатиб бера олиши керак бўлган.\nБошқарув йиллари давомида Амир Темур феодал тарқоқликка барҳам беради, Франция, Англия, Кастилия каби йирик Оврупа қиролликлари билан савдо-дипломатик алоқаларни йўлга қўяди. Афсуски, Амир Темурнинг вафотидан сўнг Ғарбий Оврупа билан савдо-дипломатик алоқалар ниҳоясига етади.\nАмир Темур тарих саҳифаларида Александр Македонский, Дарий Первый, Юлий Цезарь каби йирик саркардалар билан бир қаторда туради.\nАмир Темур — инсоният тарихидаги энг қатъиятли шахслардан биридир. Турли манбаларга таянган ҳолда, у ҳақидаги билимларимизда ҳам ҳукмдор, зобит, саркарда, ҳам жангчи сифатида гавдаланади.


Дуо (2) – Islom Nuri\nИслом мусулмонларни ўз биродарларига ғоибона дуо қилишга чақирди. Бу билан улар ўз алоқаларини мустаҳкамлайдилар, ўзаро дўстликларини давом эттирадилар. Аллоҳ таоло айтди: “Улардан кейин (дунёга) келган зотлар айтадилар: «Роббим, Ўзинг бизларни ва бизлардан илгари иймон билан ўтган зотларни мағфират қилгин” (Ҳашр: 10).\nРасулуллоҳ соллаллоҳу алайҳи ва саллам дедилар: “Мукаллаф фаришта ўз\nбиродарига ғоибона дуо қилган ҳар бир мусулмон бандага: “Омин, сенга ҳам шунинг\nмислича бўлсин”- дейди”.\nИслом дини мусулмонларни сўз ва амалда мўътадил бўлишларига эътибор берди. У\nмусулмонларни ўзларига яхшилик қилган кишига яхшилигини эътироф ва у кишининг\nфазилатини изҳор этиш билан, дуо қилишга рағбатлантириб, уларга: “Жазокаллоҳу\nхойрон” (Аллоҳ сизга яхши мукофотлар берсин!) дейишни ўргатди.\nРасулуллоҳ соллаллоҳу алайҳи ва саллам бу дуони қилган одам, яхшилик қилган\nкишини етарлича тақдирлаганини баён қилдилар. Чунки бу одам у қилган ишга лойиқ\nнарсани беришдан ожиз эканини изҳор қилиб, уни Қодир Аллоҳга ҳавола қилган\nбўлади. Иш бу билан тўхтаб қолмайди. Балки Аршни кўтарувчи ва Арш атрофидаги\nфаришталар Аллоҳга дуо қилиб, мўъминларнинг гуноҳларини мағфират қилишини сўраб\nтурадилар. Аллоҳ таоло айтди: “Аршни кўтариб турадиган ва унинг атрофидаги\n(фаришталар) Роббиларига ҳамду сано айтиш билан (У зотни барча айбу\nнуқсонлардан) поклаб-тасбеҳ айтадилар ва У зотга иймон келтирадилар, ҳамда\nиймон келтирган кишиларни мағфират қилишини сўрайдилар: «Роббимиз, Ўзинг\nраҳмат-меҳрибонлик ва илм жиҳатидан барча нарсадан кенгдирсан. Бас (ширк\nамаллардан) тавба-тазарруъ қилган ва Сенинг йўлингга эргашган кишиларни Ўзинг\nмағфират қил ва уларни дўзах азобидан сақла. Роббимиз, уларни ҳам, уларнинг\nота-боболари, жуфти ҳалоллари ва зурриётлари орасидаги солиҳ-мўмин бўлган\nкишиларни ҳам ўзинг уларга ваъда қилган мангу жаннатларга дохил қил. Албатта\nСенинг Ўзинггина қудрат ва ҳикмат соҳибидирсан. Ўзинг уларни барча ёмонликлардан\nасра. Кимни ўша Кундаги (Қиёматдаги) ёмонликлардан асрасанг» бас\nҳақиқатан унга раҳм-шафқат қилибсан. Мана шу буюк бахтдир” (Ғофир: 7 –\nФаришталарнинг мазкур дуоларига ихлосли ва қилган гуноҳларидан тавба қилган\nмўъминларгина сазовор бўладилар.\nАйрим инсонлар барча ишни Аллоҳга топширишни раво кўрадилар ва: “Дуо қилиш –\nинсоннинг барча ишларини Аллоҳга топширишига зид!”- деб ўйлайдилар. “Менгагина\nдуо қилинглар мустажоб қиламан!” (Ғофир: 60) ояти эса дуо қилиш барча ишларни\nАллоҳга топширишдан афзал эканини кўрсатмоқда. Буни ҳофиз ибн Ҳажар Асқалоний\nраҳимаҳуллоҳ ҳам таъкидлаган. Расулуллоҳ соллаллоҳу алайҳи ва\nсалламдан ҳам дуо қилишга рағбатлантирувчи ривоятлар бор. Саҳобалар ҳам\nрасулуллоҳ соллаллоҳу алайҳи ва салламдан ўзларининг ҳаққига дуо қилишларини,\nбаъзилар эса дуо ўргатишларини сўрар эдилар, — Аллоҳ уларнинг барчасидан рози\nАбдуллоҳ ибн Амр розияллоҳу анҳу ривоят қилади, Абу Бакр розияллоҳу анҳу\nРасулуллоҳ соллаллоҳу алайҳи ва салламга: Менга намозимда ўқийдиган бир дуо\nўргатинг, – деди. Расулуллоҳ соллаллоҳу алайҳи ва саллам дедилар: “Эй Аллоҳим\nмен ўзимга кўп зулм қилдим, гуноҳларни фақатгина сен кечирасан. Сен мени Ўз\nҳузурингдан бўлган мағфират билан кечир ва менга раҳм қил. Сен гуноҳларни\nкечирувчи ва раҳмлисан!”- деб айтинг.\nТермизий Умар розияллоҳу анҳудан ривоят қилди: “Расулуллоҳ соллаллоҳу алайҳи\nва саллам менга ўргатиб дедилар: “Айтинг: “Аллоҳим, ботинимни зоҳиримдан афзал\nқил ва ошкора ишларимни тузат! Аллоҳим, мен Сендан бандаларингга берадиган\nмол-дунё, оила ва фарзандларнинг адашмайдиган ва адаштирмайдиган солиҳларидан\nРасулуллоҳ соллалоҳу алайҳи ва салламнинг саҳобаларига дуо ўргатишга\nҳарисликларининг сабаби улар дуоларида Аллоҳ таолога лойиқ бўлганидек ҳамду сано\nайтишлари, пурмаъно сўзларни ишлатишлари, дунё ва охират матлабларини биргаликда\nсўрашлари ҳамда дуо дуогўйнинг ҳолатига муносиб бўлишига эътиборни қаратиш эди.\nҲолбуки, баъзи одамлар гоҳида билмасдан ўзларининг зарарларига ҳам дуо қилиб\nДуонинг таъсирлик тарафларидан бири – унда тасбеҳ, таҳлил ва ҳамдларнинг\nборлигидир. Расулуллоҳ соллаллоҳу алайҳи ва саллам айтдилар: “Зикр қилганингиз\nАллоҳнинг улуғлигига оид тасбеҳ, таҳлил ва ҳамдлар Арш атрофида айланиб туради.\nУларнинг асалари ғўнғиллашидек товушлари бўлади. Улар ўзлари(ни зикр қилган\nодам)ни тилга оладилар. Сизлардан бирингиз (у ерда) уни тилга олиб турадиган\nнарсанинг бўлишини хоҳламайдими?!”.\nҚуръон Каримнинг ушбу: “(Ҳар бир) хуш сўз Унга юксалади ва яхши\nамални ҳам (Аллоҳ Ўз даргоҳига) кўтаради” (Фотир:10) ояти яхши сўз\nбилан солиҳ амал ўртасини боғлади. Шубҳасиз, хуш сўзларнинг энг афзали –\nрасулуллоҳ соллаллоҳу алайҳи ва саллам Роббисига дуо қилган, ҳамду санолар\nайтган сўзлардир. У сўзлар – пурмаъно сўзлар. Шунинг учун ҳам, мусулмон бу\nдуоларнинг баъзиларини ёд билиши ва Роббисига муножот қилаётганда истеъмол\nқилиши керак. Зеро хуш сўз, Аллоҳ таолога кўтарилади. Абдуллоҳ ибн Масъуд\nрозияллоҳу анҳу айтди: “Агар сизларга бирон ҳадисни айтган бўлсак, унинг\nтасдиқини Аллоҳнинг Китобидан келтирдик. Агар мусулмон банда: “Субҳоналлоҳи ва\nбиҳамдиҳи, Алҳамду лиллаҳи, ла илаҳа иллаллоҳу валлоҳу акбар. Таборакаллоҳ” деса\nфаришта уни олиб қанотлари остига қўяди-да, осмонга у билан кўтарилади. (Йўлда)\nфаришталарнинг қайси гуруҳи олдидан ўтмасин улар у сўзларни айтган бандага\nистиғфор айтадилар. Охири фаришта у сўзларни Аллоҳнинг ҳузурига олиб келади”.\nШундай деб Абдуллоҳ ибн Масъуд розияллоҳу анҳу: “(Ҳар бир) хуш сўз\nУнга юксалади ва яхши амални ҳам (Аллоҳ Ўз даргоҳига) кўтаради”\n(Фотир: 10) оятини ўқиди.\nСалаф уламоларининг кўпчилиги солиҳ амалгина хуш сўзларни кўтаришини\nтаъкидлаганлар. Чунки, амалсиз сўзнинг ҳеч қандай фойдаси йўқ. Абдуллоҳ ибн\nАббос розияллоҳу анҳу айтади: “Хуш сўз – Аллоҳнинг зикри. Солиҳ амал эса, Аллоҳ\nфарзларини адо этиш, демак. Фарзларини адо этар экан Аллоҳни зикр қилган банда,\nбу фарзлар устига зикрни юклаган бўлади. Бу фарзлар у зикрни ўзлари билан Аллоҳ\nҳузурига кўтариб чиқадилар. Аллоҳни зикр қилсада, Аллоҳнинг фарзларини бажо\nкелтирмаган одамнинг сўзлари ортга қайтарилади. Унинг бундай бўлиши тўғридир”.\nҚатода ва Мужоҳид раҳимаҳумаллоҳлар каби тобиинлар ҳам, шу маънодаги сўзларни\nСўзимизнинг хулосаси шуки, сўз билан амал бирга бўлсин. Чунки амал, сўзнинг\nростлигига далил бўлиб, ҳаётда сўздан кўра кўпроқ таъсирга эга. Ҳолбуки, Ислом\nдини назария ва сўзларгагина чекланиб қолмади, балки амалий тарафга кўпроқ\nэътибор берди. Шунинг учун ҳам саҳобалар, Қуръондан ўн оят ўрганар, у оятлардаги\nодоб ва аҳкомларни билмай, уларга амал қилмай туриб бошқа оятларга ўтмас эдилар.\nНатижада, таълимлар сулук ва амалларга айланар эди. Қуръон комил бўлмади ҳамки,\nҚуръон таълимотлари билан тарбияланган, уни ҳаётининг ажралмас бир парчаси деб\nбилган ва ҳаётига татбиқ қилган бир УММАТ пайдо бўлди. Бу УММАТ ер юзида юрувчи\nИСЛОМ эди. Унинг ўрнаги ва мураббийси – Муҳаммад соллаллоҳу алайҳи ва саллам\nэдилар. Оиша розияллоҳу анҳодан расулуллоҳ соллаллоҳу алайҳи ва салламнинг\nахлоқи ҳақида сўралганда: “Набийюллоҳ соллаллоҳу алайҳи ва салламнинг хулқи\nҚуръон эди!”- дея жавоб берган эдилар.\nРасулуллоҳ соллаллоҳу алайҳи ва саллам саҳобаларга Аллоҳни ҳар замон зикр\nқилишни ўргатдилар. Улар расулуллоҳ соллоҳу алайҳи ва салламдан Аллоҳга сано\nайтиш, неъматларига шукр қилиш, мағфиратни сўраш, сабрни изҳор қилиш,\nмусибатларга розиликни ифодалаш учун дуоларни ўргандилар. Шунинг учун ҳам\nрасулуллоҳ соллаллоҳу алайҳи ва саллам: “Мўъминнинг ишига ажабланаман: Унинг\nбарча иши яхшиликдир. Бу фақат мўъмингагина хосдир: унга қувончли нарса етса\nшукр қилади, бу унинг учун яхшидир. Бошига мусибат етса сабр қилади, бу ҳам у\nШукр ва сабр зикр билан намоён бўлади. Муоз ибн Жабал розияллоҳу анҳу деди:\n“Аллоҳнинг зикридан кўра Аллоҳнинг азобидан нажот берувчироқ бирон нарса йўқ!”. Чунки зикр\nбандадан ёмонлик васвасалари ва осийлик сабабларини узоқлаштиради. У\nрасулулуллоҳ соллаллоҳу алайҳи ва салламнинг келгуси ҳадисларида ифода этилган\nмустаҳкам қўрғон бўлиб қолади: “Мен сизларни Аллоҳни зикр қилишга буюраман!\n(Аллоҳни зикр қилган) одамнинг мисоли душман унинг изидан тезлик билан чиққан, у\nэса мустаҳкам қўрғонга етиб бориб у билан ўзини душмандан ҳимоя қилган одамнинг\nмисолига ўхшайди. Шунингдек, банда ўзини шайтондан Аллоҳнинг зикри билангина\nБир киши расулуллоҳ соллаллоҳу алайҳи ва салламга: “Ё, расулуллоҳ! Нафл\nибодатлар кўп бўлганидан уларни қилишдан ожиз қолдим. Менга ўзи енгил, савоби\nэса кўп бир амални айтсангиз, мен уни маҳкам ушласам”- деди. Расулуллоҳ\nсоллаллоҳу алайҳи ва саллам: “Тилинг Аллоҳнинг зикри билан доимо намланиб\nБанда Аллоҳни кўп зикр қилгани сайин, Аллоҳга яқинлиги ортиб боради.\nРасулуллоҳ соллаллоҳу алайҳи ва саллам айтдилар: “Аллоҳ таоло деди: “Мен\nбандамнинг Мен ҳақимдаги гумонидаман. Мени зикр қилар экан Мен у билан биргаман.\nМени ичида зикр қилса, Мен ҳам уни ичимда зикр қиламан. Бирор жамоа (инсонлар)\nичида зикр қилса, Мен уни у (жамоа)лардан кўра яхшироқ бўлган жамоа ичида зикр\nқиламан. Агар у Менга бир қарич яқин келса, Мен унга бир газ, бир газ яқин келса\nМен унга бир қулоч яқин келаман. Менга юриб келса, Мен унга югуриб келаман!”.\nАллоҳни зикр қилиш – қалбни ҳақ ва ботил, ёмонлик ва эзгулик ўртасини ажрата\nолмайдиган қилиб, соғлом туйғу ва қийматларни йўқ қилиб ташлайдиган осийлик,\nгуноҳ, Аллоҳдан ғафлатда қолиш ва нафсу ҳавога эргашиш кирларидан тозалаб, унга\nжило беради. Аллоҳ таоло айтди: “Биз қалбини Бизни зикр қилишдан ғофил қилиб\nқўйган, ҳавойи-нафсига эргашган ва қилар иши исрофгарчилик бўлган кимсаларга\nитоат этманг!” (Каҳф: 28).\nМусулмон Аллоҳнинг зикридан ғофил, нафсу ҳавосига эргашган, Аллоҳнинг\nамрларига эътиборсиз кимсаларга эргашмасин! У эзгу ишларни қилувчи, солиҳ,\nҳидоят ва яхшилик йўлларида юрган: “Аллоҳни кўп зикр қилувчи зокир ва\nЗикр энг осон ва енгил ибодат бўлишига қарамай, унинг савоблари каттадир.\nРасулуллоҳ соллаллоҳу алайҳи ва саллам айтдилар: “Субҳоналлоҳ, валҳамдулиллаҳ ва\nла илаҳа иллаллоҳу валлоҳу акбар” ни айтишим мен учун Қуёш нурини сочган ҳамма\nМудом Аллоҳни зикр қилиш инсонни ҳушёр, ҳаракатчан, фаол, дунё ва охирати\nучун интиладиган қилиб қўяди. Аллоҳни унутиб, Уни зикр қилмаган одам эса, қилган\nамалининг жинси билан жазоланади: Аллоҳ таоло уни ўзига унуттиради, дунё ва\nохират манфаатларини эсидан чиқартиради. Бу – айрим “зокирлар”нинг манфаатларга\nинтилмаслик ва ободончиликдан узоқлашиш каби даъволарининг зиддидир. Аллоҳ таоло\nайтди: “ Сизлар Аллоҳни унутиб қўйган (яъни, У зотнинг амр-фармонларига\nитоат этмаган), бас (шундан кейин Аллоҳ) уларга ўзларини ҳам унуттириб\nқўйган (яъни, ўзларига охиратда фойда берадиган амаллар қилишдан юз\nўгиртириб қўйган) кимсалар каби бўлмангиз! Ана ўшалар фосиқ-итоатсиз\nкимсалардир!” (Ҳашр: 19).\nЕр юзида харобалар ўрнини текислаб, Аллоҳга иймон келтирадиган маданият\nқасрини қуриш йўлида Ислом уммати руҳ, ақл ва жисмни уйғотишга ўта муҳтождир!\nБиз ғафлатдан уйғониш, вақтлардан унумли фойдаланиш, фойдаларни қўлга киритиш,\nкучларни ўз ерига ишлатиш, узоқ асрлар давомида ўзлигимизни унутиб, биёбонларда\nсаргардон бўлгандан кейин яна янгитдан маданият жиловларини қўлга олиш учун\nжиддий қадамлар ташлашга жуда ҳам муҳтожмиз! Зеро саргардонлигимизнинг ягона\nсабабчиси: Биз Аллоҳни унутдик ва Аллоҳ бизга ўзлигимизни унуттирди!\nИслом дини ҳақ, инсонга ҳақни билдиради. Мусулмонларга ўз ҳуқуқ ва\nмасъулиятларини танитади. Уларни бир-бирларига зулм қилишдан қайтариб, мазлумлар\nҳаққини золимлардан олиб беради. Аҳкомларни тоқатга қараб юклайди. Тоқат қилиб,\nУмматнинг ҳуқуқлари, ҳурмати, шарафи ва молу мулкини, булардан ҳам аввал\nэътиқодини ҳимоя қилган кишидангина амалларни қабул қилади. Бундан ташқари,\nкатта-ю кичик, ҳокиму фуқароларнинг барчаси бир қонун олдида тенг ҳуқуқли бўлиб,\nунга бўйсунади. “Дин – халқ учун афъюндир!”- деб айтган саргардон кимсаларнинг\nдаъволари қаерда? Аслида бу даъво, душманлар озиқланиб, мусулмонлар юртига\nИсломнинг эътиқод қўрғонлари ва ахлоқий қийматларини бузиш, бир халқ ўртасида\nтарқоқлик ва келишмовчилик ёйиш учун кириб келган залолат ва жаҳолат\nфикрларигагина муносибдир! Чунки ушбу режа амалга ошса мусулмонлар душманларини\nқўйиб, ўзлари билан ўзлари овора бўлиб, келажакларини унутадилар-да!!\nАллоҳнинг зикри – ишларни пухта бажариш, савдо-сотиқ ва бошқа муомалаларда,\nомма манфаатларини кўзлаш, ҳақ ва ҳуқуқларни риоя қилиш ва уларга тажовуз\nқилмаслик, одамларга юмшоқлик қилиш ва уларнинг ҳуқуқларини поймол этмаслик,\nуларга ҳамкор бўлиб, сўз ва амалда ҳамдард бўлиш, шараф, молу мулк, ва Ватанни\nАллоҳ йўлида ва Аллоҳ розилиги учун жиҳод қилиб мудофаа қилишда ўзига хос\nуйғонишни вужудга келтиради.\nХуллас, зикр – улуғ ибодатлардандир. Ҳолбуки у, ҳар бир инсон учун осон ва\nқулай, ажри эса улкандир. У маданий қиймат нуқтаи назаридан доимо ҳозирлик ва\nмудом уйғоқликни шакллайди. (Сўфийларда юз берадиганга ўхшаш) саросимага тушиш\nва эс-хушни йўқотиш эмас, балки зикр хушёрликнинг ўзгинасидир.\nЮнус алайҳис-салом дунё ҳаётида дуч келган имтиҳон – инсон бошига келадиган\nэнг катта синовлардан бири эди. Аллоҳ таоло Юунус алайҳис-саломни қавми –\nНайнаво халқини даъват этиш учун элчи қилиб юборди. Улар бутпараст эдилар. Юнус\nалайҳис-салом уларни Ислом динига даъват этди. Уларнинг даъватни қабул\nқилмаганларини кўрганида, бошларига келадиган Аллоҳ азобидан огоҳлантирди ва\nАллоҳнинг изни келмай туриб, уларнинг шаҳарларидан чиқиб кетди. Аллоҳ азоби\nкелганида, қавм Ислом динини қабул қилди. Аллоҳ улардан азобни йироқлаштирди.\nБуни кўрган Юнус алайҳиссалом аччиқланди: “Ахир қавм унинг ёлғон гапирганига ҳеч\nгувоҳ бўлмаган эди-ку! Ана энди одамлар унинг ҳақида қандай гумонга боришлари\nмумкин?!”. У уларнинг иймон келтирганларини ва нима учун Аллоҳ уларни\nазобламаганини ҳам билмас эди. Дарғазаб ҳолида кемага минди. У Аллоҳ мени бу\nқилган ишим учун жазоламайди, деб ўйлаган эди. Бироқ Аллоҳ таоло кемани қаттиқ\nтўлқинларга дуч келтирди ва кемадагилар кемани ғарқ бўлишдан сақлаш учун қуръа\nташлашди, кимнинг номи чиқса уни сувга улоқтиришади. Уч марта қайта-қайта\nташланган қуръаларда Юнус алайҳиссаломнинг чиқавергач, ноилож уни денгизга\nулоқтирдилар. Наҳанг балиқ келиб, Юнус алайҳиссаломни ютиб юборди. Юнус\nалаҳиссалом уч қоронғилик – кеча, денгиз ва балиқ қорнидаги қоронғилик ичида\nқолди. Аллоҳ таоло Уни тасбеҳ айтишга илҳомлантирди ва у қоронғи зулматлар\nичида: “Ла илаҳа илаа анта субҳонака, инний кунту миназ-золимийн” (Сендан\nўзга ҳақ илоҳ йўқ. Сени поклайман! Дарҳақиқат, мен ўз жонига жабр қилганлардан\nбўлдим!”- дея нидо қилди. Аллоҳ таоло унинг дуоларини ижобат қилди-да, наҳанг\nбалиққа Уни соҳилга олиб бориб чиқаришни ваҳий қилди. Аллоҳ таоло шундай қилиб\nЮнус алайҳиссаломнинг мусибатини кетказди. Бу – Юнус алайҳиссалом айтган тасбеҳ\nАллоҳ таоло тасбеҳ айтган мўъминларни ҳам бало ва мусибатлардан мана шундай\nқутқаради: “Зуннун — Юнуснинг (қавмидан) ғазабланган ҳолда (ўз\nқишлоғидан чиқиб) кетиб, Бизни унинг зиёнига ҳукм қилмайди, деб ўйлаган\nпайтини, сўнг (Биз уни балиқ қорнига ташлаганимиздан кейин) қоронғу\nзулматларда туриб: «Ҳеч илоҳ йўқ, магар Ўзинг бордирсан, эй пок Парвардигор,\nдарҳақиқат мен (ўз жонимга) жабр қилувчилардан бўлиб қолдим», деб нидо\nқилган (пайтини эсланг). Бас, Биз унинг (дуосини) мустажоб қилдик\nва уни ғам-ғуссадан қутқардик. Биз мўминларга мана шундай нажот берамиз”\n(Анбиё: 77, 78).\nЮнус алайҳис-салом қиссасида мўъминлар йўлини мунавар қиладиган ибрат ва\nА) Азоб агар осий ва кофир қавм устига тушажак бўлса, улар устига албатта\nтушади, гарчи улар азобни кўрган пайтларида иймон келтиришган бўлса ҳам. Аммо\nЮнус алайҳиссаломнинг қавмидан азобнинг кўтарилиши фақатгина уларга хос бўлган.\nАллоҳ таоло айтди: “ Қани энди (биз ҳалок қилган қишлоқлар ичида)\nбирон қишлоқ (аҳли ўз пайғамбарлари айтган азобни сезган вақтларида)\nиймон келтирсалар эди, албатта иймонлари фойда қилган (яъни, ҳалок\nбўлмаган) бўлар эди. Фақат Юнус қавмигина (шундай қилди). Иймон\nкелтиришгач, улардан ҳаёти дунёдаги расволик азобини кетказдик ва уларни маълум\nбир вақтгача (яъни ўз ажаллари билан вафот этгунларича) фойдалантирдик”\nБ) Мўъмин Аллоҳнинг амри, қазо ва қадарига рози ва таслим бўлиши керак. Ўзи\nғазабланмаслиги ва Роббисини ҳам ғазаблантирмаслиги, “Қилган ишимга бирон бир\nжазо берилмайди”- деб ўзини овунтирмаслиги керак. Чунки, Юнус алайҳиссалом\nнаҳанг қорнидаги бу синовни хаёлига ҳам келтирмаган эди. Агар Аллоҳнинг қазосига\nрози бўлса эди, бу уқубатга дучор бўлмасди.\nВ) Тасбеҳнинг фазилати. Тасбеҳ айтмаса Юнус алайҳиссалом наҳангнинг қорнидан\nқайтиб чиқмас эди.\nГ) Аллоҳ таоло бизга Қуръон Каримнинг ушбу қиссаси билан, шартлари комил\nбўлганда мустажоб бўладиган дуо лафзларини ўргатди. Юнус алайҳиссаломнинг ушбу:\n“Ла илаҳа илла анта субҳанака” деб айтган дуоси, уч табақа зулмат пардаларини\nёриб, узоқ масофаларга юксалмоқда. У мана шундай гуноҳига иқрор бўлди ва тавба\nқилди. Унинг тасбеҳи – кечаю-кундуз узилмасдан давом этувчи силсила эди. У\nнаҳанг ютган пайтдаги оғир имтиҳон пайтидагина тасбеҳни унутди, холос. У тезда\nтасбеҳ айтишга қайтди, шу пайт жисмида ҳаракатни ҳис қилди ва ҳаёт эканини идрок\nэтди. Натижада, дуолари мустажоб бўлди. Аллоҳ таоло айтди: “Бас уни\n(Роббисининг изнисиз ўз қавмини ташлаб чиқиб кетгани сабабли) маломатга\nлойиқ бўлган ҳолида бир наҳанг балиқ ютиб юборди. Энди агар у (Аллоҳга\nдоимо) тасбеҳ айтувчилардан бўлмаса эди, албатта у (балиқ) қорнида то\nқайта тириладиган кунларигача (яъни қиёматгача) қолиб кетган бўлур\nэди” (Вас-соффат: 142 – 144).\nЮнус алайҳис-салом айтган тасбеҳ унинг қутулишига сабаб бўлган бўлса, бу\nунинг ўзигагина хос эмас. Бу тасбеҳ ҳар замон ва ҳар макондаги мўъминнинг\nнажотига сабаб бўлиши мумкин. Аллоҳ таоло айтди: “Биз шундай қилиб\nмўъминларга нажот берамиз!”.\nТермизий Саъд ибн Аби Ваққос розияллоҳу анҳудан ушбу ҳадисни ривоят қилди:\n“Расулуллоҳ соллаллоҳу алайҳи ва саллам айтдилар: “Зун-нун (Юнус алайҳис-салом)\nбалиқ қорнида экан: “Ла илаҳа илла анта субҳанака. Инний кунту\nминаз-золимийн” дуосини мўъмин одам қайси нарса учун ўқиса унга ижобат\nҲоким Термизийникига ўхшаш ҳадисни нақл қилиб, уни саҳиҳ деди ҳамда шу\nқўшимчани илова қилди: “Бир одам: “Ё расулуллоҳ, Юнуснинг дуоси ўзига хос эдими\nёки барча мўъминлар учунми?”- деб сўради. Расулуллоҳ соллаллоҳу алайҳи ва\nсаллам: “Аллоҳ таолонинг: “Биз уни ғам-ғуссадан қутқардик. Мўъминларни ҳам\nшундай қутқарамиз!”- деб айтаётган сўзларига қулоқ солмайсанми?”- деб жавоб\nОдамларнинг синов ва машаққатларга нисбатан муносабатлари турлича бўлади.\nУлардан баъзилари сабр қилади, ибрат олади, истиржоъ айтади (Инна лиллаҳи ва\nиннаа илайҳи рожиувн) ва савоб умидида бўлади. Зеро, Мутарриф фарзанди вафот\nэтганида қавми олдига соч-соқолини мойлаб, чиройли кийимларини кийиб чиқди.\nУнга: “Абдуллоҳ вафот этса-ю, сен ҳузуримизга мойлар суриб чиқсанг?!”- деб\nэътироз билдирганларида: “Уни деб ишларимни тўхтатайми! Ахир Роббим бу мусибатга\nсабр қилишимга бир неча хислатлар беришни ваъда қилган. Бу хислатларнинг ҳар\nбири менга дунё ва ундаги барча нарсалардан севимлироқдир. Аллоҳ таоло айтди:\n“Бирон мусибат келганда: «Албатта биз Аллоҳнинг (бандаларимиз) ва\nалбатта биз у зотга қйтгувчилармиз», дейдиган собирларга хушхабар беринг\n(эй Муҳаммад). Ана ўшаларга Роббилари томонидан саловот\n(мағфират) ва раҳмат бордир. Ана ўшалар ҳақ йўлни топувчилардир”.\nБаъзи одамлар бошларига синов келганида доду-фарёд чекадилар. Бардошларини\nйўқотадилар. Аллоҳга бўлган таваккулни унутиб, Ундан савоб умид қилмайдилар.\nГоҳида бу ҳолат уларни аччиқланиш ва тақдирдан норози бўлишга олиб боради. Улар\nАллоҳ таолога дуо қилиш, ибодат ва яхши амаллар билан яқинлашиш ўрнига,\nибодатларга эътиборсиз бўлиб қоладилар ва: “Дуонинг фойдаси йўқ!”- деб даъво\nқиладилар. Бунинг сабаби эса иймон заифлиги, ибодатларни одат каби адо этиш\nҳамда қалбнинг қалб ибодатларидан бўш бўлишидир. Ибн Жавзий раҳимаҳуллоҳ айтади:\n“Саксонни қоралаб қолган оқсоқолни кўрдим. Уни жуда яхши танир эдим. У\nнамозларни жамоат билан ўқир ва диндор одамлардан бири эди. Унинг невараси вафот\nэтди. У: “Ҳеч ким дуо қилмасин, чунки Аллоҳ ижобат қилмайди!”- деди. Сўнгра:\n“Агар ўжарлик қилиб дуо қилсак, Аллоҳ бизнинг биронта фарзандимизни (тирик)\nқўймайди!”- деди. Мен унинг намозлари ва қилаётган хайрли ишлари одат бўлиб\nқолгани учун адо этилганини, билим ва иймондан келиб чиқмаганини фаҳмладим.\nШундай одамларгина Аллоҳга кўр-кўрона ибодат қиладилар”.\nОнгли мўмин оғир пайтларда Аллоҳгагина суянади. Унинг ортидан эса солиҳ\nавлодлари дуо қилади. Йўқотган оиласи, молу-дунёси ва обрўсига албатта бадаллар\nҚуръон Карим ҳикоя қилган Айюб алайҳис-салом қиссасида синов пайтидаги сабр\nва Аллоҳга суянишнинг гўзал намунаси бор. Аллоҳ таоло айтди: ” Айюбнинг\nРоббисига нидо қилиб: «(Роббим), мени бало ушлади. Ўзинг раҳм-шафқат\nқилувчиларнинг раҳмлироғидирсан», деб илтижо қилган пайтини (эсланг). Бас\nБиз унинг (дуосини) мустажоб қилиб, ундаги зиён-заҳматни кетказдик ҳамда\nЎз ҳузуримиздан меҳрибонлик кўрсатиб, барча ибодат қилувчиларга эслатма-ибрат\nбўлсин, деб (Айюбга) аҳли-оиласини ва улар билан қўшиб яна ўшаларнинг\nмислича бола-чақа ато этдик” (Анбиё: 83, 84). Аллоҳ таолонинг Айюб\nалайҳис-саломнинг оиласини кетказиши, молу дунёларини йўқ қилиши ва баданини\nкасал қилиши Аллоҳ таоло мусаллат қилган уқубат эмас, балки унинг иймонини ва\nбардошини синаш учун эди. У сабр қилиб, Аллоҳга раҳматини умид қилиб суянганида,\nАллоҳ унинг дуоларини мустажоб қилди. Унга шифо берди, аҳл-оиласини кўпайтириб,\nқайтадан бойликлар ато этди. Унинг Аллоҳга суяниши ва шайтондан паноҳ сўраши\nжуда ҳам чиройли бўлган эди. Аллоҳ таоло айтади: “(Эй Муҳаммад),\nбандамиз Айюбнинг Роббисига нидо қилиб «Дарҳақиқат мени шайтон бало ва азоб\nбилан ушлади», деган пайтини эсланг! (Шунда унга айтилди): «Оёғинг билан\n(остингдаги ерни) тепгин!» (У Аллоҳнинг амрини бажарган эди, ўша\nердан бир чашма отилиб чиқди. Сўнг унга айтилди): Мана шу муздек чўмиладиган\nва ичимлик сувдир». (Қачонки Айюб у сувда чўмилиб, сўнг ундан ичгач унинг\nбарча зоҳирий ва ботиний дардлари дарҳол шифо топди). Биз Ўз томонимиздан\nмеҳрибонлик кўрсатиб ҳамда ақл эгалари учун эслатма-ибрат бўлсин деб,\n(Айюбга) аҳли оиласини ва улар билан кўшиб, яна ўшаларнинг мислича\n(бола-чақа) ҳадя этдик.\n(Яна Биз Айюбга айтдик): «Қўлингга бир боғ (новдани) олиб, у билан\n(хотинингни) ургин – қасамингни бузмагин».\nИ з о ҳ. Айюб алайҳис-салом касаллик чоғларида боқиб парвариш қилган\nхотинлари бир куни у кишига бепарволик кўрсатганида, Айюб пайғамбар диллари\nоғриб «Тузалганимда, албатта сени юз дарра ураман», деб қасам ичган эканлар. Шу\nбоисдан шифо топганларидан сўнг, Аллоҳ таоло у кишига ичган қасамларининг\nустидан чиқишлари учун юзта новдани бир боғлам қилиб боғлаб, у билан хотинларини\nбир марта уришга амр қилди.\nДарҳақиқат Биз (Айюбни) сабр қилувчи ҳолда топдик. У нақадар яхши\nбандадир. Ҳақиқатан у (Аллоҳ рози бўладиган йўлга) бутунлай\nқайтувчидир” (Сод: 41 – 44).\nАйюб алайҳис-салом, бошига мусибат етган ҳар бир киши учун, мусибат қанчалар\nоғир бўлмасин сабр, Аллоҳга ёлбориш ва Аллоҳга доимий ибодат қилишида катта\nИслом дини инсонни сабр қилиш ва Аллоҳдан ёрдам сўрашга йўллаган ҳамда\nқайғуриш ва жазавага тушишдан қайтарган экан, ислом тарихини ёритган асарлар\nсаҳифаларида хилма-хил мусибат ва синовларга бардош берган сон-саноқсиз сабрли\nмусулмонлар ҳақида ўқишимиз ажабланарли ҳол эмас. Ибн Аби Шайба раҳимаҳуллоҳ\nСобит ал-Буноний раҳимаҳуллоҳдан нақл қилади: “Сила ибн Ашям ғазотларидан бирида\nбўлиб, у билан ўғли ҳам бирга эди. У ўғлига: “Ўғлим, олға бос, жанг қил, мен\nАллоҳдан шаҳид бўлишингни умид қилиб қоламан!”- деди. У олдинга ўтди, жанг қилди\nва ҳалок бўлди. Кейин ота ҳам ҳужумга ўтди ва ҳалок бўлди. Аёллар тўпланиб,\nунинг хотини Муоза ал-Адавийянинг олдига келдилар. У уларга қарата: “Агар мени\nтабриклаш учун келган бўлсангиз, хуш келибсиз! Агар бошқа мақсадда келган\nбўлсангиз, орқангизга қайтаверинглар!”- деди.\nУшбу исломий оиланинг эркаклари мужоҳид-шаҳид, аёллари эса сабрли-савоб\nумидида эдилар. Уларнинг барчаси Аллоҳ қўлидаги нарсага ўзларининг қўлларидаги\nнарсадан кўра қаттиқроқ ишонган эдилар. Абу Зар розияллоҳу анҳу айтди:\n“Расулуллоҳ соллаллоҳу алайҳи ва саллам айтдилар: “Дунёда зоҳид бўлиш ҳалолни\nҳаром қилиш ва молу дунёни зое қилиш билан эмас. Дунёда зоҳид бўлиш – Аллоҳнинг\nқўлидаги нарса, сенга, ўзингнинг қўлингдагидан кўра ишончлироқ бўлиши ҳамда\nбошингга етган мусибат(дан келадиган) савоб, мусибат сенда қанчалар қолсада, сен\nучун энг севимли нарса бўлиб қолишидир”- дедилар”.\nДуо, расулуллоҳ соллаллоҳу алайҳи ва саллам айтганларидек: “Мўъминнинг\nқуроли, диннинг устуни ва самовоту Ернинг нуридир”.\nКелинг, ўзлигимизни танийлик ва фарзандларимизга қандай дуо қилишни\nАрабчадан ўзбекчага таржима қилиш 2006 йили 7\nиюнда (1427 ҳижрий йилнинг Жумодул-аввал ойининг 11 куни)\nОятлар таржимасида шайх Алоуддин Мансурнинг “Қуръони\nКарим” изоҳли таржимасидан қисман ўзгартишлар билан фойдаланилди.\n – Имом Муслим\n: 4/ 2094, ҳадис № 2732.\n“Фатҳул-Борий”: 11/ 94.\nривояти: “ал-Жомеъ” 5/ 573, ҳадис № 3586, ғариб ҳадис.\n – Ибн Можа\n“Сунан”: 2/ 1252, ҳадис № 3809.\nТафсирут-Табарий: 22/ 120.\nТафсирут-Табарий: 22/ 121.\n: 1/ 513, ҳадис № 746.\n: 4/ 2295, ҳадис № 2999.\nривояти: 5/ 149, ҳадис № 3377.\nривояти: 5/ 149, ҳадис № 2863.\nривояти: 5/ 458, ҳадис № 3375.\n“Фатҳул-Борий”: 13/ 384, ҳадис № 7405; Имом Муслим : 4/ 2061, ҳадис № 2675.\nҲадис лафзи имом Бухорийники.\nМуслим : 4/ 2072, ҳадис № 2695.\n: 5/ 529, ҳадис № 3505.\n“ат-Тарғиб ват-Тарҳиб”: 2/ 618.\n156, 157, имом Аҳмад “Зуҳд”: 2/ 200.\nҲанбалий “Таслияту аҳлил-масоиб”, 34.\n“Сунан”: 2/ 1373, ҳадис № 4100. Термизий шунга ўхшаш лафз билан ривоят қилди: 4/\n571, ҳадис № 234.\n“Мустадрак”: 1/ 492, саҳиҳ ҳадис.


Бу спортчи қизнинг қомати кўпларни ақлдан оздиради! – AllSportuz.com\nБу спортчи қизнинг қомати кўпларни ақлдан оздиради!\nДунёда шундай спортчи аёллар борки, уларни кўриб “эркакшода” экан деб ўйлайсиз. бугунги қаҳрамонимиз ҳам спорт орқали ўзининг тана қисмини мисли кўрилмаган даражада ўзгартирган Бахар Набиева ҳақида. Баҳар Бокуда туғилган. Отаси маҳаллий озарбаёжонликлардан, онаси эса Украинадан кўчиб келган. Унинг ота-онаси турли хил динларга эга бўлишига қарамай, қиз ўзини атеист-худосиз деб билади. Унинг кичкиналигида ота-онаси Украинанинг Днепр шаҳрига кўчиб кетишади. У эрда у ўрта мактабни ва университетни тугатади.\nБаҳар ўрта мактабда ўқиётганида синфдошларининг безорилиги (жуда нозик эдиқ) туфайли спорт билан шуғулланишга қарор қилади. Шунингдек, Бахар телевизорда Бразилядаги спортчи қизлар парадини кўради ва ҳаёратда қолади. У шунчаки спорт залига борди ва ҳеч қандай махсус билимсиз машқ қилишни бошлайди. Аввалига у фақат оёқ мушакларига эътибор қаратади.\nКейин танасининг бошқа қисмларига ҳам ишлов бера бошлади. Тинимсиз спорт билан шуғулланиши унинг қоматини ажойиб кўринишга олиб келди. Бахар Иқтисодиёт университетини битирган бўлсада бу соҳада фаолият юритмади. У мураббийлик қилади. Бундан ташқари ўзининг махсус блоги бор.\nБахар эркакшода кўриниши билан бир қаторда аёллик назокатини ҳам сақлаб қолган. У косметик воситалардан ҳам унимли фойдаланади.\nУ спорт билан кунига 1,5-2 соат шуғулланади.\nPrevious Роналдо сотилибди, Роналдони ўйиндан олдин захарлашибди…\nNext Агар шу қизга уйлансангиз, Тайсон сизга 10 миллион доллар бераркан


«Таниш»ингиз борми?, 30-сон\n≡Давр нафаси 12:41, 27.07.2017 ✔570\nсаккиз яшар ҳамюртимизни дунёга танитди\n«Бўладиган бола бошидан маълум», деган гап бежиз эмас. Эндигина саккиз ёшга қадам қўйган Дилноза Норбоева ҳам ана шундай қизалоқлардан бири. У 16 июль куни Малайзияда бўлиб ўтган халқаро ментал арифметика бўйича мусобақада фахрли биринчи ўринни эгаллаб, «Гран-при» соҳибига айланди.\nТошкентдан уй сотиб олинг ва пропискали бўлинг\n≡Давр нафаси 12:40, 27.07.2017 ✔1148\nТошкент шаҳри ва вилоятида доимий пропискага эга бўлмаган Ўзбекистон фуқаролари ҳамда хорижлик ва фуқаролиги йўқ шахсларга Тошкент шаҳри ва Тошкент вилоятида уй-жой сотиб олишга белгиланган шартлар асосида рухсат берилди. Ушбу тоифа шахсларнинг Тошкент шаҳри ва Тошкент вилоятида кўчмас мулк сотиб олиши ва унинг шартларига Вазирлар Маҳкамасининг 2017 йил 19 июлдаги 527-сонли қарорида ойдинлик киртилган, дея хабар тарқатди Norma.uz.\nНОТАРИАЛ ИДОРАДАГИ САРСОНГАРЧИЛИК ҚАЧОН ТУГАЙДИ?\n≡Долзарб мавзу 12:38, 27.07.2017 ✔592\n«Банк билан ўртамиздаги кредит шартномасини тасдиқлатиш учун ўзим яшаётган тумандаги нотариал идорага бордим. Афсуски, нотариус иш вақти тугаганини айтиб, мени қабул қилмади. Ваҳоланки, бу пайтда соат эндигина кундузги ўн бешдан ошганди. Хизмат хонасининг эшигига «Иш вақти 09:00 дан 18:00 гача. Дам олиш куни якшанба ва душанба» деб ёзиб қўйилган.\n5 минг 258 та мурожаат ижобий ҳал этилди\n≡Етти кун ≡Етти кун 12:37, 27.07.2017 ✔380\n2017 йилнинг биринчи ярмида Ўзбекистон истеъмолчилар ҳуқуқларини ҳимоя қилиш жамиятлари федерацияси ва унинг ҳудудий тузилмаларига фуқаролардан 5 минг 725 та мурожаат келиб тушган. Уларнинг 5 минг 258 таси ижобий ҳал этилиб, истеъмолчилар фойдасига 2 миллиард сўмдан ортиқ етказилган зарар қайта ҳисоб-китоб қилинган.\nЎзбекистонда «мобиль уй» яратилди\n≡Етти кун ≡Етти кун 12:36, 27.07.2017 ✔556\nТошкентдаги «Asia Trailer» МЧЖ бозорда янги маҳсулот — «мобиль уй»ни тақдим этди.\nУчувчилар тайёрлашни бошлайди\n≡Етти кун ≡Етти кун 12:36, 27.07.2017 ✔467\n«Ўзбекистон ҳаво йўллари» МАК мустақил равишда фуқаролик авиацияси учувчиларини тайёрлайди.\nЁтоқхоналар хусусийлаштирилишига рухсат\n≡Етти кун ≡Етти кун 12:35, 27.07.2017 ✔569\n2017 йил 22 июнь куни Вазирлар Маҳкамасининг «Ўзбекистон Республикасида давлат уй-жой фондини хусусийлаштириш тўғрисидаги низомга ўзгартириш киритиш ҳақида»ги қарори қабул қилинди.\nМатбуот нега оқсаяпти?\n≡Етти кун ≡Етти кун 12:35, 27.07.2017 ✔485\nДолзарб мавзуларда ёзилган таҳлилий-танқидий мақолаларнинг чоп этилгандан кейинги тақдири қандай бўляпти? Кўтарилган муаммолар масъулларга етиб боряптими? Ечимини топяптими?\nҚум ва шағални ноқонуний қазишга барҳам берилди\n≡Етти кун ≡Етти кун 12:35, 27.07.2017 ✔426\nТошкент вилоятида Оҳангарон дарёсида ноқонуний равишда қум-шағал қазиб олиш бўйича тўрт киши жаримага тортилди.\nБМТ сиёсий зиддиятдан хавотирда\n≡Хориж хабарлари ≡Хориж хабарлари 12:34, 27.07.2017 ✔427\nБМТ Бош котиби Антониу Гутерреш Саудия Арабистони ва Форс кўрфази давлатларини Қатар билан музокараларга киришиш ҳамда дипломатик инқироздан чиқиш йўлларини топишга чақирди.\nШифокор-робот ташхис қўяди\n≡Хориж хабарлари ≡Хориж хабарлари 12:34, 27.07.2017 ✔403\nЯпония роботлаштириш соҳасида янги қадам ташланди. Ҳукумат мамлакатда тиббий кадрлар етишмовчилигини ҳал этиш учун шифохоналарда беморларга ташхис қўйишни сунъий онг вакилларига ишонишни режалаштирмоқда.\nЎқувчиларга кескин чора\n≡Хориж хабарлари ≡Хориж хабарлари 12:34, 27.07.2017 ✔399\nБуюк Британия мактабларида алкоголь ичимликлар ичгани ва наркотик моддалар қабул қилгани учун ўқишдан четлаштирилган ўқувчилар сони рекорд кўрсаткичга етган, дея хабар тарқатди РАТА-ТАСС.\nФожиага сабаб «наушник»лар\n≡Хориж хабарлари ≡Хориж хабарлари 12:33, 27.07.2017 ✔439\nҚулоғига эшитиш мосламаси (наушник) таққан киевлик 18 яшар қизнинг темирйўлни кесиб ўтиши фожиа билан якун топди, деб ёзди 24tv.ua сайти.\nОчиқ океанда фил болалари\n≡Хориж хабарлари ≡Хориж хабарлари 12:33, 27.07.2017 ✔431\nШри-Ланкада очиқ океандан икки фил боласи қутқариб қолинди.\n≡Бугуннинг гапи 12:33, 27.07.2017 ✔869\nБу жумлани кўп эшитамиз. Бирор кимсанинг бошига юмуш тушса, ўзи таниган ҳаммадан «фалон жойда танишинг борми?» деб сўраб қолади. Замона зайлини билганлар ҳеч иккиланмай «йўқ» деб қутулади. Борди-ю, бирор мардум соддалик қилиб «бор» деб қўйса, балога қолгани ўша бўлади.\n 12:08, 27.07.2017\nПайшанба, 27-Июл 2018 2017 2016\n— Дадаси, биласизми, кўнглим нима тусаяпти... Муносабатларимизда илгари мавжуд бўлган шоироналик, учрашувлар ва ваъдаларни! Мени худди олдингидек латофат билан учрашувга таклиф қила оласизми?\n— Нега қила олмас эканман. Мана, марҳамат. Бугун кечаси соат ўнда ошхонада сирли учрашувга кел. Сени чойга таклиф қиламан!\nҲозир тешик ва йиртиқ майка, кўйлак ва шимлар урф бўлган. Қачон йиртиқ ва тешик пайпоқлар урф бўларкин...


РОСТГЎЙЛИК ВА ОМОНАТ | Siyrat.uz\n10:39 Сентябрь 7, 2016\nМуҳаммад соллаллоҳу алайҳи васаллам қавмлари орасида «амин (омонатдор)» деб танилган эдилар. Бундай номга тўғрилик, омонатдорлик ва гўзал ахлоқларда юксак даражага эга бўлган кишигина сазовор бўлиши мумкин.\nУндай бўлса нима учун улар у Зотни ёлғончига чиқардилар, азият бердилар ва душманчилик қилдилар?\nБу саволга Қуръон жавоб беради: «Сени, албатта, уларнинг айтаётганлари хафа қилишини яхши биламиз. Улар сени ёлғончига чиқараётганлари йўқ, балки золимлар Аллоҳнинг оятларини инкор қилмоқдалар» (Анъом сураси, 33-оят). Яъни улар сенинг ростгўй эканингни биладилар. Лекин иймон келтиришни хоҳламайдилар. Чунки иймон уларнинг зулму жафо ва инсонларни қул қилишга асосланган раҳбарлиги ва мартабасидан жудо қилади. Ислом дини барча инсонлар орасини тенглаштиради. Бу борада Аллоҳ таолонинг қуйидаги ояти асос бўлади: «Албатта, Аллоҳнинг ҳузурида энг ҳурматлигингиз энг тақводорингиздир» (Ҳужурот сураси, 13-оят). Пайғамбар соллаллоҳу алайҳи васаллам: «Кимнинг амали суст бўлса, унинг олийнасаб бўлиши ёрдам бера олмайди», деб марҳамат қилганлар. Ислом динида барча инсонлар тароқнинг тишлари каби баробар. Арабнинг ажамдан, оқ танлининг қора танлидан афзал жойи йўқ. Афзаллиги бўлса ҳам, тақво ва солиҳ амал қилишда бўлади.\nИнсонлар орасида Пайғамбар соллаллоҳу алайҳи васалламга қаттиқ душманчилик қилган Абу Жаҳлга эътибор берайлик. У Пайғамбар соллаллоҳу алайҳи васалламга душман бўлса ҳам, у Зотнинг рост гапираётганларини билар эди. Бир киши ундан: «Муҳаммад рост гапиряптими ёки ёлғон?» деб сўраганида, шундай жавоб берган эди: «Эй шўринг қургур! Қасамки, Муҳаммад рост гапиряпти, Муҳаммад ҳеч қачон ёлғон гапирмаган! Лекин Қусайнинг авлодлари байроқни ҳам, ҳожиларни суғоришни ҳам, каъбапўшни ҳам, пайғамбарликни ҳам илиб кетса, Қурайшнинг бошқа уруғларига нима қолади?!»\nДемак, ёлғонга чиқариш Пайғамбар соллаллоҳу алайҳи васалламнинг ростгўйликларидаги шубҳанинг сабабидан эмас, балки қабилалар ўртасидаги мувозанат ва раҳбарликдан айрилиб қолиш қўрқуви сабабидан экан.\nРасулуллоҳ соллаллоҳу алайҳи васалламнинг омонатдорликларига келсак, Қурайш ичидаги бадавлат хоним Хадича бинти Хувайлид розияллоҳу анҳо у Зотга омонатдор ва гўзал хулқлар соҳиби бўлганликлари туфайли турмушга чиққанлар. Хадича розияллоҳу анҳо Шомга юборажак тижорат карвонига Пайғамбар соллаллоҳу алайҳи васалламни раҳбар қилиб тайинлайдилар.\nҚурайш аҳли Пайғамбар соллаллоҳу алайҳи васалламга куфр келтирган бўлишларига қарамай, у Зотга мол-мулкларини сақлаш учун омонатга беришлари ҳам у Зотнинг қанчалар омонатдор эканларига далил бўлади. Аллоҳ таоло Расулуллоҳ соллаллоҳу алайҳи васалламга Мадинага ҳижрат қилишга изн бергач, амакиваччалари Али розияллоҳу анҳуни омонатларни ўз эгаларига топшириш учун Маккада қолдирдилар. Бу пайтда кофирлар муҳожирларнинг мол-мулкларини талон-тарож қилаётган эди. Лекин Пайғамбар соллаллоҳу алайҳи васаллам талон-тарож қилинган мулклар эвазига омонатга қўйилган пулларни олмадилар. Балки уларни ўз эгаларига топширишга буюрдилар.\nДарҳақиқат, Пайғамбар соллаллоҳу алайҳи васаллам ўз ҳадиси шарифларида ростгўйлик ва ростгўй кишиларни мақтаганлар, ёлғонни ва ёлғончиларни қоралаганлар: «Ростгўйлик яхшиликка етаклайди. Яхшилик эса жаннатга олиб боради. Киши доим ростгўй бўлар экан, (унинг исми) Аллоҳ таолонинг ҳузурида ростгўй киши деб ёзиб қўйилади. Ёлғон гуноҳга ундайди. Гуноҳ эса дўзахга олиб боради. Киши доим ёлғон гапирар экан, (унинг исми) Аллоҳ таолонинг ҳузурида каззоб киши деб ёзиб қўйилади».\nАввалги мақолаАРАФА КУНИНИНГ ФАЗИЛАТИ\nКейинги мақола Таъзия


Ҳайдовчиларнинг тўхтаб туриш қоидаларини бузганлиги учун жарима миқдори қисқартирилмоқда\nМамлакатимизда 19 апрел 2021 475\nЎзбекистон Республикаси Олий Мажлиси Сенати Аграр, сув хўжалиги масалалари ва экология қўмитасининг мажлиси бўлиб ўтди. Мажлисда Сенатнинг ўн тўртинчи ялпи мажлисида муҳокама қилиниши назарда тутилган масалалар дастлабки тарзда кўриб чиқилди, дея хабар бермоқда ЎзА.\nХусусан, “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонун, боғдорчилик-узумчилик ширкатларининг амалдаги фаолияти ва уларнинг ташкилий-ҳуқуқий асосларини такомиллаштириш масалалари юзасидан Ўзбекистон Республикаси Вазирлар Маҳкамасига юборилган парламент сўрови натижалари ва бошқа масалалар муҳокама қилинди.\nТаъкидланганидек, мамлакатимизда амалга оширилаётган ислоҳотлар айрим қонун ҳужжатларига ўзгартиш ва қўшимчалар киритишни талаб этмоқда.\nШу мақсадда ишлаб чиқилган “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонунда Ҳаво кодексига киритилаётган ўзгартишларга асосан Экспериментал ҳаво кемаларини ҳисобга олиш тартиби Вазирлар Маҳкамаси томонидан белгиланиши назарда тутилган.\nМажлисда боғдорчилик-узумчилик ширкатларининг амалдаги фаолияти ва уларнинг ташкилий-ҳуқуқий асосларини такомиллаштириш масалалари юзасидан Ўзбекистон Республикаси Вазирлар Маҳкамасига юборилган парламент сўрови натижалари муҳокама қилинди.\nҚайд этилишича, ишчи гуруҳ томонидан 6 минг 140 гектар майдондаги 730 та боғдорчилик-узумчилик ширкатининг ер участкалари, бино-иншоотлари ҳамда кадастр ҳужжатлари ўрганилган. Аниқланишича, 74 минг 82 та дала-ҳовли мавжуд бўлиб, шундан 37 минг 847 та объектда кадастр ҳужжатлари расмийлаштирилган, 19 минг 95 таси давлат рўйхатидан ўтказилган.\nИшчи гуруҳ томонидан айрим ширкатлар тугатилгани ёки аҳоли пунктига ўтказилгани, ширкатларнинг ер ажратиш тўғрисидаги ҳужжатлари таҳлил қилинганда, улар томонидан ортиқча ер майдонлари эгаллаб олингани маълум бўлган. Ширкатлар ҳудудидаги 11 мингга яқин дала-ҳовлидан турар жой сифатида, 400 га яқинидан эса нотурар жой сифатида ҳужжатсиз фойдаланиб келинаётгани қайд этилди.\nМажлисда қишлоқ хўжалигида ресурс тежовчи замонавий суғориш технологияларни жорий этиш бўйича белгиланган вазифаларнинг Навоий вилоятида ижро этилиши бўйича ўтказилган ўрганиш натижалари кўриб чиқилди. Унга кўра, ушбу ҳудудда жами 947 та фермер ва қишлоқ хўжалиги корхонасида 5 минг 552 гектар мевали боғ ташкил этилган. Шундан 4 минг 997 гектарини маҳаллий боғлар ва 1 минг 828 гектарини интенсив боғлар ташкил қилади.\n500 та фермер ва қишлоқ хўжалиги корхонасидаги мавжуд узумзорлар 4 минг 749 гектарни ташкил қилади. 2021 йил 1 январь ҳолатида 277 та хўжаликда 482,6 гектар ерда иссиқхоналар тупроқда ва гидропоника усулида ташкил қилинган. Уларда сув тежовчи технологиялар ўрнатилган.\nХалқ депутатлари Уйчи туман Кенгашининг бир қатор қарорлари қонунга мувофиқлигини ўрганиш юзасидан қўмита томонидан олиб борилган ўрганиш натижалари ҳам мажлисда кўриб чиқилди.


ДЕҲҚОНИ АСЛ ЮРТНИНГ ДАСТУРХОНИ ОБОД » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Yangiliklar » ДЕҲҚОНИ АСЛ ЮРТНИНГ ДАСТУРХОНИ ОБОД\n20-12-2014 14:30 Navoiy shahri » Yangiliklar\nБу борада Республикамиз Президентининг 2009 йил 26 январдаги “Озиқ-овқат маҳсулотлари ишлаб чиқаришни кенгайтириш ва ички бозорни тўлдириш юзасидан қўшимча чора-тадбирлар тўғрисида”ги Қарори тадбиркорлар учун дастуриламал бўлмоқда.\nТаъкидлаш жоизки, вилоят бўйича кичик бизнеснинг ялпи маҳсулот ишлаб чиқаришдаги улуши 2008 йилда 29,1 фоизни, 2013 йилда 36,1 фоизни ташкил этган ҳолда, жорий йилда бу кўрсаткич 39,6 фоизга кўтарилиши кутилмоқда.\nАлбатта, замин деҳқоннинг ватани, тақдири, унинг ризқу рўзи манбаи. Шу боис, бугун қишлоқ хўжалигидаги иқтисодий ислоҳотларни чуқурлаштириш, самарадорлигини ошириш ва сифатини янада яхшилаш орқали аҳоли фаровонлигини ошириш борасида қатор тадбирлар амалга оширилаяпти.\n– Илгарилари сабзавот ва мевалар асосан, бошқа вилоятлардан келтирилар ва бу истеъмолчи ҳамёнига ҳам таъсир этмасдан қолмасди, – дейди Навоий шаҳар ҳокимлиги иқтисодиёт бўлими бошлиғи Алижон Жумаев. – Шаҳар ҳудудида 2009 йилдан иссиқҳоналар ташкил этишга киришилиб, жорий йилда уларнинг сони 62 тага етди ва 69 гектардан ортиқ майдонни эгаллади. Айни пайтда иссиқҳона хўжаликларида ўнга яқин турдаги қишлоқ хўжалик маҳсулотлари етиштирилмоқда. Улардан бу йилги мавсумда 9 миллиард сўмга яқин даромад олиши кутилмоқда. Маҳсулотларни нафақат ички бозорларимиз, балки ташқи бозорларга ҳам етказиб берилиши таъминланмоқда. Эътиборлиси, эндиликда қишнинг қоқ чилласида ҳам бозорларимиздан ёз неъматларини харид қилиш мумкин.\nҲа, бундай тўкин-сочинлик албатта, ҳар бир ҳудудда ташкил этилаётган иссиқхоналар туфайли. Хусусан, Навоий шаҳри тадбиркорлари ҳам иссиқхоналар хўжаликларида ёз неъматларини етиштириб, эл дастурхонини тўлдиришни ният қилганлар.\n– Қиш фасли бўлишига қарамасдан бозорларда иссиқҳоналарда етиштирилган маҳсулотларни кўриб мамнуният билан харид қиламан, – дейди Гулнора Ҳайитова. – Чунки, ўзим ёқтирган салатларни тайёрлашда бу сабзавотлар жуда муҳим. Кириб келаётган янги йил арафасида ҳам мазали помидор ва бодринглар дастурхонимизга кўрк бағишлайди.\n2011 йилда “Боғи жаҳон меваси” масъулияти чекланган жамияти банкнинг 150 миллион сўм кредити ёрдамида замонавий иссиқхона барпо этди. Бу иссиқхона 1 гектар майдонни эгаллаган бўлиб, унда 7 минг туп помидор, 18 мингта бодринг кўчати парваришланиб, ҳосил бермоқда.\n– Ҳар бир туп помидордан 5-6 килограммгача ҳосил олмоқдамиз, – дейди жамият раҳбари Уйғун Тоҳиров. – Ўтган йили мавсум давомида 30 тоннага яқин помидор, 20 тоннага яқин бодринг ҳосили олган эдик. Жорий йилда мавсумда ҳам 30 тоннадан зиёд помидор, 40 тоннадан ортиқ бодринг маҳсулотлари етиштиришни мўлжаллаяпмиз.\nБугунги кунда қишлоқ хўжалиги соҳасини ислоҳ қилиш, маҳсулотлар сифати ва миқдорини янада ошириш борасида иссиқхоналар барпо этиш дастурининг ҳар бир туманда жорий этилиши иқтисодий барқарорликни таъминлаш, аҳоли турмуш фаровонлигини янада оширишда муҳим омил бўлаяпти.\n– Олти нафар ишчилар хизмат қилаётган иссиқхонада доимо иш қизғин, – дейди унинг иш юритувчиси Зафар


Шота Арвеладзе: «Пахтакор»ни буюк клубга айлантириш устида барча меҳнат қилмоқда»\n12:50 / 30.06.2017\n«Пахтакор» бош мураббийига айланган Шота Арвеладзе клуб расмий сайти учун интервью берди.\n- «Пахтакор» ва Ўзбекистондаги дастлабки таассуротларингиз қандай?\n- Биринчи навбатда менга Ўзбекистонда ишлаш ва яшашга имконият тақдим этган барчага миннатдорчилик билдираман. Алоҳида ташаккуримни эса клуб Президенти Бобур Кабулович Шодиевга йўллайман. У қисқа вақт ичида «Пахтакор» учун кўп нарсалар қилишга улгурди ва мени клубнинг келажаги ажойиб эканига ишонтира олди.\n- «Пахтакор»дан таклиф сиз учун кутилмаган бўлдими?\n- Клуб тарихини биламан. Жамоа илгари қўлга киритган ютуқлар ва 1979 йил рўй берган авиаҳалокатдан хабардорман. Бу жуда афсусланарли воқеа бўлган. Грузиялик машҳур футболчилар «Пахтакор»да ўйнаганини биламан. Масалан, Манучар Мачаидзе. Терма жамоа ҳақида кўп маълумотга эгаман деб айта олмайман, аммо тез орада ўзбек футболи тўғрисида кўп нарсаларни билиб олишга умид қиламан.\n- 1993 йил МДҲ Кубогида «Пахтакор»га қарши ўйнагансиз. Ўшанда икки гол ургансиз ва «Динамо» 5:2 ҳисобида зафар қучган. Ўша ўйинни эслайсизми? «Динамо» сафида уч ака-ука Арвеладзе майдонга тушган – Шота, Арчил ва Реваз.\n- Тўп тепган барча клубларимни ёқтираман. Уларнинг бари фаолиятим ва ўсишимда катта ўрин тутган. «АЗ Алкмаар»да ёрдамчи мураббий сифатида ишлашни бошлаганман. Бу клубни алоҳида эътироф этиб, Марсель Бранс ва Луи ван Галга раҳмат айтаман. Ван Гаал, Дик Адвокат ва Рональд Куман билан ишладим. Яна Туркиянинг «Қайсериспор» клуби бош директори жаноб Хурмадан миннатдорман. У менга ишонди ва мураббийлик фаолиятимда илк бор бош мураббийлик вазифасини бажардим. «Қайсериспор»да уч мавсум ишладим.\n- Ўзингизни нидерланд футбол мактаби мураббийи деб ҳисоблайсизми?\n- Ҳа дея оламан, чунки Нидерландияда жуда кўплаб билимларга эга бўлганман.\n- Луи ван Гаал, Рональд Куман ва Дик Адвокат. Улар қандай мураббий эди ва ушбу мутахассислардан нималарни ўргангансиз?\n- «Пахтакор» қандай футбол намойиш этишини истайсиз?\n- Ака-укалар биргаликда ушбу фондни очганмиз. Бундан мақсад ёшларга жамиятнинг тўлақонли аъзоси бўлишда ёрдам бериш. Биринчи ўринга ҳамиша таълим олиш қўйилади. Шундан кейин спорт ва бошқа нарсаларга эътибор қаратилади. Фонд 10 йилдан бери фаолият кўрсатиб келмоқда. Биз катта муваффақиятларга эришдик деб айта оламан. Болаларнинг ижтимоий ўсиши, спорт ва соғлом ҳаёт тарзи борасида кўп ишларни амалга оширдик. Биз бош вазир фонди билан яқин алоқада бўлиб, оғир касалликлардан азият чекаётган болаларга кўмак беришга интиляпмиз.\n- Сиз ва Арчилни адаштириб юборишгани сабабли кулгили ҳолатлар юзага келганми? Сизлар эгизаксиз ва бир-бирингизга жуда ўхшайсиз.\n- «Пахтакор» мухлисларига қандай тилаклар айтган бўлардингиз?\n- Биринчи ўринда мустаҳкам соғлиқ тилайман. Кейин эса уларсиз клуб ҳеч қанақасига катта клубга айланмаслиги ва ўзи арзийдиган мавқеда бўлмаслигини таъкидлайман. Улар билан биргаликда тез орада «Пахтакор»ни яна катта ва буюк клубга айлантирамиз. Клуб президенти ва ходимлари тиним билмасдан бунинг учун меҳнат қилишмоқда.\nСуперклубга айланмоқчи бўлган «Пахтакор»ни араб клуби тўхтатиб қолди\nШота Арвеладзе «Пахтакор» ОЧЛ гуруҳ босқичи йўлланмасини қўлга киритишига умид билдирди\n«Пахтакор» португалиялик ҳужумчини трансфер қилди


Энг кичик Aston Martin янги ҳолатидан ҳам қимматроқ нархда сотувга қўйилди (фото) — Teleradio.uz\nЭнг кичик Aston Martin янги ҳолатидан ҳам қимматроқ нархда сотувга қўйилди (фото)\nAston Martin Works сайтида 19,3 минг километр йўл босган ноёб Cygnet сити-кар сотувга қўйилгани тўғрисида эълон пайдо бўлди. Ҳозирда ишлаб чиқарилмайдиган модель 36,7 минг фунт стерлингга баҳоланган, деб хабар беради Motor.\nФото: Aston Martin Works\nAston Martin ўзининг энг кичкина модели — Cygnet’ни 2013 йилда ишлаб чиқаришдан тўхтатган ва ҳозирга қадар ноёб машина баъзи-баъзида минилган автомобиллар сотиладиган сайтларда пайдо бўлиб қолади. Сити-кар уч йил давомида ишлаб чиқарилган бўлиб, унинг нархи 30 минг фунт атрофида бўлган — Toyota iQ’дан уч баробар қиммат.\nCygnet IQ’дан кузовининг олд қисмини анъанавий Aston Martin моделлариники каби жиҳозланиши, радиатор панжараси ва V12 Vantage услубидаги вентиляцион қирқимлари билан ажралиб туради. У 98 от кучига эга 1,3 литрли бензин мотори билан жиҳозланган.\nБир неча йилгина давом этган ишлаб чиқариш давомида бутун дунё бўйлаб 300 нусха Cygnet сотилган — бу режалаштирилган кўрсаткичдан 80 фоизга ёмонроқ бўлиб чиққан. Эндиликда сити-карлардан бири дастлабки нархидан ҳам қимматроқ қийматда сотувга қўйилди.\n2018 йилда Aston Martin Cygnet’нинг V шаклига ўхшаш «саккизлик» двигателига эга алоҳида версиясини тақдим этганди. 436 от кучи ва 490 Нм айланувчи моментга эга 4,7 литрли двигатель соатига 100 километрга 4,2 сонияга эриша олган. Максимал тезлиги эса 274 км/соат.\nDunyo / Texnologiya / Xabarlar\t20.10.2020


Коронавируснинг ёшлар учун хавфли мутацияси тарқалмоқда\n19.12.2020 07:35 0 2713\nЖанубий Африка Республикасида одатдагидан тезроқ тарқаладиган SARS-CoV-2 коронавирусининг янги шакли аниқланди, деб хабар берди республика Соғлиқни сақлаш вазирлиги.\n501.V2 номини олган коронавируснинг ушбу мутациясини юқтириш ҳолатлари аввалроқ Буюк Буюк Британия ва Австралияда аниқланганди, бу тур Жанубий Африкада биринчи марта қайд этилмоқда.\nЯнги турдаги вируснинг ўзига хос хусусияти шундаки, у ёшларда оғир коронавирус инфекциясини келтириб чиқаради. Жанубий Африка Республикаси соғлиқни сақлаш вазири Звели Мхизе аҳолини ваҳимага тушмасликка ва санитария-эпидемиология қоидаларига риоя қилишни давом эттиришга чақирди.\nЖанубий Африка ҳукумати 10 декабр куни мамлакатда коронавирус пандемиясининг иккинчи тўлқини бошланганини эълон қилганди.\nёшлар мутация коронавирус\n#ЙТҲ - 552\n#Туркия - 810


Америкалик қиз собиқ йигити у учун сарфлаган 35 долларини қайтариб беришни сўрагани ҳақида сўзлаб берди - Zamin.uz\n17:30 / 10.03.2021\nАмерикалик қиз собиқ йигити у учун сарфлаган 35 долларини қайтариб беришни сўрагани ҳақида сўзлаб берди\nАмерикалик Алекс Колбот билан боғлиқ воқеа ижтимоий тармоқларда кўплаб муҳокамаларга сабаб бўлмоқда. У 3 маротаба учрашувга чиққанидан кейин, муносабатларига нуқта қўйган. Бироз вақтдан кейин қайта пайдо бўлган йигит қиздан у учун ишлатган пулларини қайтариб беришини сўраган. Қиз у ёзган хабарни Twitter саҳифасига жойлаган.\n«Салом Алекс, ишларинг жойида деган умиддаман. Сен билан бошқа кўришмаслигимизни ҳисобга оладиган бўлсак, сенга ишлатган пулларимни қайтариб беришинг адолатдан, деб ўйлайман. Сен билан уч марта бар ва ресторанга бордик. Мен ҳар сафар иккаламиз учун тўладим. Сен учун сотиб олган таом ва ичимлик учун 35 доллар етарли бўлади. Сени виждонли қиз деб биламан, менга пулларни қайтарасан деб умид қиламан», — деб ёзган йигит.\nЙигитнинг илтимосини қўрслик деб билган Алекс унга пулларни қайтариб бермаган. Ижтимоий тармоқда вирус тезлигида тарқалган мазкур твитга 200 минг лайк босилган ва 4 мингта изоҳ ёзиб қолдирилган. Қизлар эса шунга ўхшаш бошқа ҳикоялар билан бўлишган. “Замин” янгиликларини “Одноклассники”да кузатиб боринг\nЯнгиликлар » Дунё » Америкалик қиз собиқ йигити у учун сарфлаган 35 долларини қайтариб беришни сўрагани ҳақида сўзлаб берди


Тойлоқда замонавий меҳмонхона қурилмоқда | "Адолат" СДП\nТойлоқда замонавий меҳмонхона қурилмоқда\nАзал-азалдан халқимизда ҳаётида тадбиркорлик, ишбилармонлик муҳим ўрин тутиб, унинг ўзига хос анъаналари асраб-авайланган, бундай фазилатга эга кишилар қадрланган. Ҳатто, Буюк Амир Темурнинг “Азми қатъий, тадбиркор, ҳушёр, мард ва шижоатли бир киши мингта тадбирсиз ва лоқайд кишидан афзалдир”, деган фикри ҳам юқоридаги сўзимизнинг тасдиғи.\nБугунги кунда мамлакатимизда тадбиркорликка кенг йўл очилди. Бунинг натижаси улароқ юртдошларимиз ўртасида кичик бизнес ва хусусий тадбиркорлик фаолияти билан шуғулланишга қизиқиш тобора ортиб бормоқда. Ўз бизнесини йўлга қўйиб, оиласи, маҳалла, халқ фаровонлиги, муносиб ҳисса қўшаётган, иқтисодиётимиз тараққиётига хизмат қилаётган тадбиркорларимиз сафи тобора кенгаймоқда.\nАна шундай фаол тадбиркор, шу билан бирга халқ депутатлари Тайлоқ туман кенгашининг депутати Жамшид Рашидов ўз маблағи ҳисобидан 25 ўринли замонавий меҳмонхона барпо этмоқда. “Боғичинор” маҳалласининг Амир Темур кўчасида қад ростлаган мазкур бинонинг очилиш маросимига тайёргарлик кўрилмоқда. Айни дамда бинода пардозлаш ва хоналарни жиҳозлаш ишлари амалга оширилмоқда. Ушбу меҳмонхона ишга туширилса, 10 га яқин ишсизларнинг бандлиги таъминланиши режалаштирилган.\nБугун Тайлоқ туман ҳокими Б.Бабоназаров ҳамда 2-сектор раҳбари А.Сайпиддиновлар мазкур меҳмонхонанинг очилиш маросимига тайёргарлик жараёнлари билан танишди. Бу борада амалга оширилаётган ишлар юзасидан Ж.Рашидовнинг фикр-мулоҳазалари тингланди.\nАлбатта, Республикамизда тадбиркорларга кўмаклашиш, уларнинг фаолиятини қўллаб-қувватлаш борасида салмоқли ишлар амалга оширилаётган ишлар қувонарли. Бу эса, нафақат Тайлоқ туманини, балки Ўзбекистонинг ижтимоий-иқтисодий тараққиётига муносиб ҳисса қўшиши шубҳасиз.\nЎзбекистон “Адолат” СДП Тайлоқ туман кенгаши раиси


Тошкентдаги таниқли етказиш хизмати Express24 энди Самарқандда ҳам мавжуд\nФото: Express 24\nExpress24 — муассасалар рўйхати ва тез етказиб бериш қулай хизмати энди Самарқандда ҳам мавжуд. Бизни ўқиётган ҳар бир киши учун бонус мавжуд.\nExpress24 замон билан бирга қадам босишда давом этмоқда. Мана 4 йил мобайнида юзага келаётган муаммоларга ечим топмоқда, хизмат сифатини яхшиламоқда ҳамда таомлар ва маҳсулотлар етказишда бутун Ўзбекистонни сифатли хизмат билан таъминлаш мақсадида янада кўпроқ вилоятларни қамраб олмоқда.\nЯқиндагина Express24 Фарғонада ишга тушган эди, бугун эса у Самарқандда ҳам мавжуд. Айни вақтда Самарқанднинг 20 дан ортиқ таниқли муассасалари ушбу тизимга уланишди. Ҳозирнинг ўзида иловада Maruf osh, Peperoni, Zafar, Al-Baraka, T-bone, Mone, BBQ Burger Club, Platan каби бошқа кўплаб муассасаларни топиш мумкин.\nБуюртма бериш жараёни\nТаомга https://bit.ly/express24web сайтида ёки https://bit.ly/express24apps ҳаволаси орқали мобил қурилмангизга иловани юклаб олган ҳолда буюртма беришингиз мумкин.\nАввал осон рўйхатдан ўтасиз. Керакли муассасани танлайсиз, маҳсулотлар билан танишиб чиқасиз ва истаганингизни танлаб, "Буюртма бериш" тугмасини босасиз. Саватда буюртмаларингизни ва улар керакли миқдорда эканлигига ишонч ҳосил қиласиз.\nШунингдек, қўшимча маълумот/истаклар, чегирма купони ва етказиш турини кўрсатиш мумкин. Буюртмани расмийлаштириш менюси тўловни амалга ошириш мумкин бўлган усул, етказиш нархи ва тўлов учун қийматни кўрсатади.\nКейин манзилни киритасиз ва тайёр! Буюртмани тасдиқлаш учун оператор қўнғироғини кутасиз ва таом тайёрлашдан ортган вақтингиздан баҳраманд бўласиз.\nБизни ўқиётган самарқандлик мижозларга эса Express24 биринчи буюртма учун 10 000 сўм миқдорида "Кunuz" махсус промокодини ҳадя этади. Уни буюртмани расмийлаштириш менюсида киритишни унутманг.\nТўловни амалга ошириш жараёни\nТўлов нақд ва нақд бўлмаган усулда Payme тўлов тизими ёрдамида ҳам амалга оширилади. Етказиш нархи илк 3 км учун 6 000 сўм.\nЕтказиб бериш 08:00 дан 04:00 гача амалга оширилади.\nКелгусида Тошкентдан маҳсулотларни етказиш мақсадида Express24 "Маркет" бўлимини Самарқандда очишни режалаштирмоқда. Янгиликларни кузатиб боринг, уйда қолинг, бўш вақтингиздан баҳраманд бўлинг, етказишни эса Express24'га ишониб топширинг!\nТурдимов Самарқанддаги шаҳарсозлик ишларини вертолётда кўздан кечирди\n10:57 / 07.07.2020\nСамарқандда коронавирусдан яна бир ўлим қайд этилди\n14:29 / 06.07.2020\n16:48 / 04.07.2020\nСамарқандда «Селхоз»га киритиб қўяман деб 5 минг доллар олган шахс ушланди


АБАДИЯТГА МУҲРЛАНГАН ЛАҲЗАЛАР Шунингдек\nГлавная / Шунингдек / АБАДИЯТГА МУҲРЛАНГАН ЛАҲЗАЛАР\nАБАДИЯТГА МУҲРЛАНГАН ЛАҲЗАЛАР\n2017 йил 11 апрель - сешанба. Кун пешиндан оққан маҳал.\nХивада яна бир абадиятга муҳрланадиган воқеа юз берди. Кун чиқар томондан Хивага киравериш йўлининг чорраҳасида, аниқроғи гиламчилар шаҳарчасига туташ майдонда темир йўл вокзали қурилишига илк тамал тоши қўйилди. Тарихий кун муносабати билан бу ерда ўтказилган тантанали йиғинда Президент Шавкат Мирзиёевнинг жорий йил 27 январь куни Хива шаҳрига ташрифи чоғида кўҳна қаълага темир йўл келиши таъкидланган эди. Орадан 14 кун ўтиб, Урганч туманидаги “Тандирчи” маҳалласида Хива томон пўлат излар ётқизилишига бағишланган шодиёналар ҳам катта воқеага айланган эди.\nБугун эса қадимий эл каттадан кичигининг қувончи чексиз. Халқи-мизнинг юз йилликдан зиёд даврдаги орзу умидлари рўёбга чиқмоқда. Бу ҳар бир фуқарога ғурур ва шараф бағишлайди.\n- Ўтган асрнинг бошларида Красноводск - Чоржуй темир йўли қурилди, - деб хотирлайди кекса отахон, уруш ва меҳнат фахрийси. - Абдулла ака Сафоев, - хонликда Вазири акбар деб машҳур бўлган Ислом хўжа Чоржўйдан Хивагача темир йўл қурдираман деб, Ҳазораспгача белги қўйиб келгани рост. Чунки менинг Отажон бувам шу қурилишда қатнашиб, бунга гувоҳ бўлган.\nУрушдан кейин 1953 йилда Бахт ва Нажот йўли деб аталувчи темир йўл ўшанда Урганчгача етиб келган эди. Бувам раҳматлик хар доим поезд келган юрт гуллаб-яшнайди, обод ва фаровон бўлади дерди. Иншоллоҳ, ўтганлар бир умр орзу этган қутлуғ дамларни кў-риш бизга насиб этгай...\n...Унутилмас тарихий лаҳзалар. Барчанинг нигоҳи ўртада кумуш тусда товланаётган вокзал биноси пойдевори илк белгиси - тамал тошига қадалган. Уни би-ринчи бўлиб, республика Бош вазирининг биринчи ўринбосари О.Ж.Раматов, вилоят ва Хива тумани ҳокимлари П.Р.Бобожонов, Э.О.Яқубовлар қўйишди.\nТаомилга кўра, шу ернинг ўзида жонлик сўйи-либ, дуо-фотиҳа ўқилди.\nМағрибдан Машриққача маълуму машҳур, дунё нигоҳидаги сайёҳлик шаҳри Хивага, унинг замонавий вокзалига поездлар етиб келиш онлари яқин.\nСуратда: Хива шаҳрида вокзал биноси қурилиши лойиҳаси кўздан кечи-рилмоқда.


Нобель мукофоти соҳиби коронавирус лаборатория шароитида яратилган бўлиши мумкинлигини айтди\n12:50 / 19.04.2020\n2008 йилда тиббиёт соҳасида Нобель мукофотига сазовор бўлган француз шифокори Люк Монтанье коронавируснинг янги тури Хитойнинг Уҳан шаҳридаги лабораторияда «ишлаб чиқарилган» деган фикрда.\nОлим «Pourquoi docteur» интернет сайтига берган интервьюсида Covid-19’нинг ҳайвон бозоридан тарқалганига ишонмаслигини маълум қилди.\nЛюк Монтанье / STEPHANE DE SAKUTIN / AFP\n«Covid-19 Уҳандаги лабораториядан ишлаб чиқарилган. Мен бу масалани синчиклаб текширдим. Ушбу лаборатория 2000-йилларда коронавирусга ихтисослашган. Эҳтимол, тадқиқотчилар ОИТСга қарши вакцинани топмоқчи бўлишгандир. Ушбу вирус табиий равишда юзага келмаган, бу профессионал иш. Менинг вазифам – фактларни тақдим этиш, ҳеч кимни айбламайман, буни ким ва нима учун амалга оширганини билмайман», деган Монтанье.\nМонтанье франциялик математик Жан-Клод Перезнинг илмий тадқиқот натижаларидаги вирус тузилишига таянган ҳолда шундай фикр билдирган.\nБундан аввалроқ вирус АҚШ Соғлиқни сақлаш институтлари томонидан молиялаштирилган экспериментлардан сўнг пайдо бўлгани иддао қилинганди.\nАмериканинг CNN телеканали хабарига кўра, АҚШ разведкаси коронавируснинг Уҳандаги вирусология лабораториясида ишлаб чиқарилгани ҳақидаги айбловларни текширмоқда.\nЯқинда Британиянинг Daily Mail газетаси, эпидемия вужудга келган деб тахмин қилинаётган лабораторияда олимлар эпидемиянинг манбайи, деб ҳисоблаган бир ғорда кўршапалаклар устида тадқиқот ўтказганини ёзганди. Олинган ҳужжатлардан маълум бўлдики, Уҳан вирусология институти Юньнань провинциясидан 1600 километр узоқликда жойлашган ғорларда сутэмизувчилар устида тажриба ўтказган. Тажрибалар эса АҚШ ҳукумати томонидан 3,7 миллион АҚШ доллари миқдоридаги грант маблағи кўмагида амалга оширилган.\nГазетада ўтган ҳафта ушбу маълумотлар эълон қилингач, эпидемия мазкур институтдан сизган вирус орқали келиб чиққани ҳақидаги хавотирлар пайдо бўлди.\nУзоқ вақтдан бери фитна назарияларининг мавзуси бўлиб келган ушбу даъво Washington Post газетаси томонидан эълон қилинган маълумот билан яна кун тартибига чиқди. Газета Уҳан вирусология институти лабораториясига ташриф буюрган элчихонанинг икки ходими 2018 йил январь ойида ташқи ишлар вазирлигини лабораториянинг хавфсизлик чоралари яхши эмаслиги ва бу ерда олиб борилган ишлар SARS (ўткир нафас олиш синдроми) тарқалишига олиб келиши мумкинлиги ҳақида огоҳлантирган. Таъкидланишича, АҚШнинг технологик ва молиявий кўмаги билан ташкил этилган лаборатория сайтидан америкалик расмийларнинг ташрифи ҳақидаги янгилик олиб ташланган. Айтиш жоизки, ушбу лаборатория эпидемиянинг бошланғич нуқтаси деб билинган ёввойи ҳайвонлар бозоридан бир неча километр узоқликда жойлашган.\nCNN Америка расмийлари ушбу вирус биологик қурол сифатида ишлаб чиқилганига ишонмаслигини маълум қилди. Аммо Covid-19’нинг лабораториядан тасодифан тарқагани ёки у ерда ишлайдиган бирон одам касалликни бошқаларга юқтирган бўлиши мумкинлиги текширилмоқда.\n16 апрель куни АҚШ Бош штаби бошлиғи генерал Марк Миллейдан ушбу айбловлар юзасидан фикр сўралди. Генерал «Разведка ушбу даъволарни синчковлик билан ўрганиб чиққани, вируснинг табиий равишда юзага келганига оид жиддий далиллар мавжудлигига қарамай, ҳамон узил-кесил хулосага келинмагани» ҳақида айтди.\nCNN вируснинг Уҳандаги лабораториядан келиб чиққани ҳақидаги назария Трамп тарафдорлари ва Конгрессдаги республикачилар томонидан кун тартибида ушлаб турилганини таъкидлади.\nDaily Mail эса АҚШнинг ёрдами билан тажриба ўтказиш ҳуқуқига эга бўлган Уҳан лабораторияси лойиҳа доирасида кўршапалаклар устида тажриба ўтказганини маълум қилди.\nТадқиқот натижалари 2017 йил ноябрь ойида «SARS билан боғлиқ бўлган коронавирусларнинг бой генофондини кашф қилиш SARS коронавирусининг келиб чиқиши тўғрисида янги тушунчаларни очиб беради» номи остида нашр этилган.\nТадқиқотда қуйидагича хулоса қилинади: «Юньнань провинциясидаги бир ғорда топилган кўршапалаклар лаборатория тажрибалари учун намуна сифатида олинди. Барча намуна олиш процедуралари Уҳан Вирусология институтининг ҳайвонлар этикаси қўмитасининг розилиги билан ветеринарлар томонидан амалга оширилди.\nКўршапалак намуналари 2011 йил апрелдан 2015 йил октябригача Хитойнинг Юньнань провинцияси Кунминг шаҳрида биргина жойда (ғорда) табиий шароитларда ҳар хил фаслларда ўн марта ўтказилди. Кўршапалаклар тузоққа туширилди ва ахлат пуфакчалари намуналари йиғилди».\nМаълумот ўрнида шуни ҳам айтиш жоизки, ўтган ҳафта Уҳандаги Жинйинтан касалхонаси шифокори Сао Биннинг очиқламасидан сўнг, ҳайвонлар бозори назариясига шубҳа билан қарай бошланди. Унинг баёнотга кўра, инфекция ташхиси қўйилган дастлабки 41 беморнинг 13 нафари бозор билан ҳеч қандай алоқада бўлмаган.\n«Ҳайвонлар бозори вируснинг ягона манбайи эмаслиги аниқ», деган доктор Бин.\n«Уҳан раҳбарияти коронавирус кўламини дастлаб сир сақлаган» - Хитойнинг етакчи эпидемиологи\n08:19 / 12.05.2020\n11 миллионлик Уҳанда барча аҳоли коронавирусга текширилади


БОҒЛАРНИ СУҒОРИШ ВА ЎҒИТЛАШ БЎЙИЧА ЕНГ КЕРАКЛИ ТАВСИЯЛАР | AGRO-OLAM.UZ\nБош саҳифа Боғбончилик БОҒЛАРНИ СУҒОРИШ ВА ЎҒИТЛАШ БЎЙИЧА ЕНГ КЕРАКЛИ ТАВСИЯЛАР\nҲосил берувчи боғларда қишки яхоб (қовус) сувлари ноябрь ойидан март ойи охиригача 2–3 маротаба гектарига 1500–2000 м3ҳисобида берилади.\nҚатор ораларини суғориш учун 70–80 см узоқликда 22–24 см чуқурликда ариқ очилади. Сув 24–36 соат давомида ер яхши захлагунча жилдиратиб, оқизиб қўйилади.\nЁзда суғориш миқдори дарахтларнинг ёшига, ер ости сувининг сатҳига, қатор ораларида етиштирилаётган экинларга боғлиқ бўлади. Боғ суғориладиган бўз ерларда ўсимликнинг ўсиш даврида 4–6 маротаба, шағалли ерларда 10–12 маротаба суғорилади. Суғориш миқдори қатор ораларининг ҳолатига қараб 800–1000м3, шағалли ерларда гектарига 300–500 м3 дан иборат бўлади.\nҲосил берувчи баланд бўйли боғда ҳар бир қатор оралиғида 5–6 қатор қилиб олинган ариқлар орқали суғорилади.\nВегетация даврида ер ости қатлами чуқур бўлган қумоқ бўз ерларда боғ ёз пайтида гектарига 800–850 м3 меъёрда 4–5 маротаба, куз (сентябр, октябрь) гектарига 450–500 м3 меъёрда 1–2 маротаба суғорилади. Қишки нам тўплаш суви эса гектарига 1700–2000 м3 меъёрда бир маротаба ноябрь ойида берилади. Боғ мана шундай тартибда суғорилса, ўртача гектарига бир йилда 6000–6500 м3 сув сарф бўлади. Суғориш учун ариқлар қатор ораларида дарахтлар қаторидан 80–90 см масофада олинади. Ариқлар оралиғи ҳам шундай узоқликда бўлади.\nЕр ости шағал бўлган, шунингдек, енгил қумоқ ва қумоқ тупроқли ерларда вегетация сувлари оддий боғларда гектарига 400–450 м3 миқдордаги сув 8–10 маротабага етказилади. Шунингдек, гектарига 500–600 м3 миқдорида 2–3 маротаба қишки яхоб суви берилади. Ер ости шағал бўлган ерларда минерал ўғитлар оз-оз миқдорда тез-тез солиниши керак. Чунки, акс ҳолда, суғориш пайтида минерал ўғитлар ювилиб, ернинг чуқур қатламига тушиб кетади. Бу ерларда органик минерал ўғитлар айниқса яхши самара беради. Улар ернинг нам сақлаш ва ҳосилдорлик хусусиятини оширади. Ўғитнинг тахминий йиллик миқдори қуйидагича: гўнг гектарига 20 т, азот – 120 кг, фосфор – 50 кг, агар фақат минерал ўғитлар солинса: азот – 240, фосфор – 120, калий – 30 кг бўлади.\nБарча ҳолларда азот ўғити икки-уч маротаба – апрель ва июль ойларида тенг миқдорда, фосфор ва калий 50 фоиздан кузда ва июнь-июль ойларида солинади.


Тошкент вилоятида бир кунда уч прокурор ишдан олинди\n26 сентябр 2021, Тошкент вақти: 08:16\nЎзбекистон прокурорлари қонун ижроси устидан назорат қилиш ишидан ташқари пахта учун ҳам масъулдир.\nТошкент вилоятида бир кунда учта туман прокурори ишдан олинди. Ҳозирча на прокуратура расмий сайти ва на маҳаллий нашрларда акс этган бу кадр ўзгариши ортидаги бош сабаб, Озодлик манбалари таъкидича, пахта билан боғлиқ. Шу кунларда вилоят ва туман прокурорлари пахта йиғим-терим кампаниясига масъул этиб тайинлангани кузатилмоқда.\nТошкент вилоятининг Қибрай тумани прокурори Алишер Абдусаломов 10 октябрь куни ишдан олинди.\nОзодликнинг ҳуқуқ тизимларига яқин манбаси фаразича, Абдусаломовнинг ишдан олиниши пахта билан боғлиқ :\n“Прокурорлар ҳам пахта терими бошлангандан бери тинчлик билмайди. Пахтага ҳашарчиларни йиғиш, уларни жўнатишни назорат қилиш ишлари учун прокурорлар жавоб беради. Прокурорлар кечалари билан уйига келмай, пахта штабларида ётиб қолади. Балки¸ табиатан камтарин бўлган Алишер Абдусаломов етарлича қаттиққўллик қилмай¸ халқни ëппасига ҳайдамагандир”, деб тахмин қилди Озодлик манбаси.\nҚибрай тумани прокуратураси Алишер Абдусаломовнинг ишда йўқлигини тасдиқлар экан, телефон орқали бошқа маълумот берилмаслигини айтди.\nАлишер Абдусаломов Ўзбекистон Марказий сайлов комиссияси раисининг ўғли ва Ўзбекистон Марказий банки раисининг куёвидир.\n10 октябрь куни Тошкент вилоятининг Оҳангарон тумани прокурори Умид Муҳаммедов ҳам ишдан олинди.\nОҳангарон тумани ҳокимлигининг ўзини таништирмаган мулозими Умид Муҳаммедовнинг ишдан олиниши ҳам пахта сиёсати билан боғлиқ эканини таъкидлади:\n“Тафсилотларини билмайману, лекин пахта билан боғлиқ деб айтишди”, деди исмини ошкор қилмаётганимиз ҳокимлик мулозими.\nОзодлик Тошкент вилояти прокуратураси билан боғланиб, прокурорларнинг нима сабабдан ишдан олингани ҳақида сўради. Ўзини таништирмаган прокуратура мулозими прокурорларнинг ишдан олинганини тасдиқлар экан, саволларга жавоб олиш учун расмий мактуб билан мурожаат қилиш кераклигини айтди.\nОзодлик олган хабарга кўра, Тошкент вилоятининг яна бир тумани прокурори ишдан олинган. Лекин ҳозирча ишдан бўшатилган учинчи прокурор қайси туманда ишлаганини аниқлашнинг имкони бўлмади.\nЎзбекистон Республикасининг "Прокуратура тўғрисида"ги қонунида прокурорларнинг қишлоқ хўжалик ишларига жалб этилишига оид бирор банд йўқ. Аксинча, қонунда прокуратура ҳокимликлар ва мансабдор шахслар томонидан қонунларнинг ижро этилишини назорат қилувчи орган экани таъкидланади.\nБироқ Ўзбекистонда сўнгги йилларда вилоят ва туман прокурорлари ҳам кундалик хизмат ва вазифалари қолиб, куну тун қишлоқ хўжалиги ишларига жалб этилгани, хусусан, пахта йиғим-терими кампаниясига масъул этиб тайинланиши кузатилмоқда.\nЎзбекистон оммавий ахборот воситалари прокурорларнинг фермер хўжаликларида экин майдонлари неча сантиметр чуқурликда шудгор қилинганини шахсан бориб ўлчагани, чигитнинг вақтида экилишини назорат қилиш учун кунлаб далада юргани, ғўза чопиғи, ягана ва теримини ўз вақтида ўтказилишини таъминлашга жавобгар шахс этиб тайинланганига оид лавҳаларини намойиш қилгани кузатилган.


By Иброҳим Асарий on 11/10/2016 Ҳадис ва аҳком\nعَنْ عَبْدِ اللَّهِ بْنِ عُمَرَ بْنِ الْخَطَّابِ رضي الله عنهما قَالَ: ((رَقِيْتُ يَوْماً عَلَى بَيْتِ حَفْصَةَ فَرَأَيْتُ النَّبِيَّ – صلى الله عليه وسلم – يَقْضِي حَاجَتَهُ مُسْتَقْبِلَ الشَّامَ , مُسْتَدْبِرَ الْكَعْبَةَ)) (البخاري: 148 ومسلم: 266).\nАбдуллоҳ ибн Умар ибн Хаттоб розияллоҳу анҳумодан ривоят қилинади. У айтади: “Мен бир куни Ҳафса уйининг томига чиқдим ва Набий соллаллоҳу алайҳи ва салламни Шом томонга юзланиб, Каъба томонга орқасини ўгириб ҳожат ўтаётганларини кўрдим” [Бухорий: 148 ва Муслим: 266].\nИбн Умар розияллоҳу анҳумо бир куни опаси ва Набий соллаллоҳу алайҳи ва салламнинг хотини Ҳафса розияллоҳу анҳо уйининг томига чиқса, Расулуллоҳ соллаллоҳу алайҳи ва саллам Шом томонга қараб, қибла томонга орқа ўгириб ҳожат ўтаёнганларини кўрганини зикр қилмоқда.\n1) Абу Айюб Ансорий, Мужоҳид, Нахаий ва Суфён Саврийлар (Аллоҳ уларнинг барчасидан рози бўлсин) қибла томонга қараб ёки орқа ўгириб – хоҳ очиқ жойда, хоҳ ўралган бинода бўлсин – ҳожат ўташ ҳаром дейишган. Бу фикрни Ибн Ҳазм роҳимаҳуллоҳ ўзининг “Муҳалло” китобида қўллаб-қувватлаб, бундан бошқа фикрларнинг тўғри эмас эканини айтган. Шунингдек, шайхулислом Ибн Таймия ва Ибн Қаййимлар ҳам ушбу фикрни ёқлаган. Ибн Қайим роҳимаҳуллоҳ ўзининг “Зодул маод” ва “Таҳзибус сунан” китобларида бошқа фикр эгаларига раддия билдириб, мазкур фикрни қўллаб-қувватлаган. Ушбу фикр эгалари қибла томонга қараб ёки орқа ўгириб ҳожат чиқаришдан мутлақ қайтарган ҳадисларни далил қилишган. Ўтган мақоламиздаги Абу Айюб Ансорийнинг ҳадиси ҳам шулар жумласидан.\n2) Урва ибн Зубайр, Рабеа Ар-раъй ва Довуд Зоҳирийлар (Аллоҳ уларнинг барчасини раҳматига олсин) қибла томонга қараб ёки орқа ўгириб – хоҳ очиқ жойда, хоҳ ўралган бинода бўлсин – ҳожат ўташ жоиз, деган фикрни билдиришган. Улар ўз фикрларини қўллаш мақсадида бир қанча ҳадисларни, жумладан юқоридаги Ибн Умарнинг ҳадисини далил қилиб келтиришган.\nАлбатта, имкон қадар сиртидан бир-бирига зид бўлиб кўринган далиллар ўртасини мувофиқлаштириш вожибдир. Бу масалада далил ва мантиқ жиҳатидан учинчи рожиҳ фикрдан қолишмайдиган тўртинчи фикр ҳам мавжуд бўлиб, унга кўра қибла томонга қараб ёки орқа ўгириб – хоҳ очиқ жойда, хоҳ ўралган бинода бўлсин – ҳожат ўташ макруҳ саналади.\nAvvalgi maqolaКийим ечганда, ҳожатхонага кирганда ва чиққанда айтиладиган дуолар\nKeyingi maqola Хотин-қизлар бегона эркакларга қараши жоизми?


Германияга ўқишга кетиб, ўлимини бўйнига олиб...\n18.02.2018 12:00 0 893\nҚатағон қурбонлари мавзуси халқимиз қалби тубидаги оғриқ, муқаддас хотира ва ҳали ўз сирларини тўла очмаган бир илмдир. Истиқлолга эришганимиздан сўнг бу борада кенг қамровли ишлар амалга оширилди — пойтахтнинг тарихга машъум ҳудуд сифатида муҳрланган қисми ўтганларни ёд этиш учун нурли масканга айлантирилди, музей очилди, аввало халқимизга, сўнгра бутун дунёга асл ҳақиқат рўй-рост кўрсатиб берилди. Ҳозирда бу маскан юртдошларимиз зиёрат қиладиган обод гўшалардан биридир.\nБугунги суҳбатдошимиз «Қатағон қурбонлари хотираси» музейи катта илмий ходими Баҳром Ирзаев ўз умрини, илмий салоҳиятини айни шу мавзуни тўла-тўкис очиб беришга бағишлаган инсондир. У киши билан кечган суҳбатимиз сиз азизларга қизиқарли бўлади, деган умиддамиз.\nқатағон жадидлар Баҳром Ирзаев «Қатағон қурбонлари хотираси» музейи\nЖамият 31/08, 11:33


Сербия “Спутник V” вакцинаси ишлаб чиқаришни йўлга қўйди - 15.04.2021, Sputnik Ўзбекистон\nТОШКЕНТ, 15 апр — Sputnik. Сербия Россиянинг коронавирусга қарши “Спутник V” вакцинасини ишлаб чиқаришни бошлади. Бу ҳақда Россия тўғридан-тўғри инвестициялар\nТОШКЕНТ, 15 апр — Sputnik. Сербия Россиянинг коронавирусга қарши “Спутник V” вакцинасини ишлаб чиқаришни бошлади. Бу ҳақда Россия тўғридан-тўғри инвестициялар жамғармаси хабар қилди.Қайд этилишича, вакцинани ишлаб чиқариш “Торлак” вакцина ва зардоблар вирусология институти билан ҳамкорликда йўлга қўйилган.“Шундай қилиб, Сербия Жанубий Европада “Спутник V” вакцинасини ишлаб чиқарадиган биринчи давлат бўлди. Сербияда ишлаб чиқариш энг қатъий талабларга мос келади”, - дейилган хабарда.Ишлаб чиқарилган вакцина кейинчалик минтақанинг бошқа мамлакатларига ҳам экспорт қилишини мумкин.Сербияда аҳолини коронавирусга қарши Россия вакцинаси билан эмлаш 6 январь куни бошланганди.Коронавирусга қарши Россиянинг “Спутник V” вакцинасидан аллақачон 60 та мамлакатда фойдаланишга рухсат берилган. Бу мамлакатларнинг умумий аҳолиси 3 миллиард кишини ташкил этади. 30 дан зиёд мамлакатда эса аҳолини “Спутник V” билан оммавий эмлаш бошланган. “Lancet” халқаро илмий журнал маълумотларига кўра, вакцинанинг самарадорлиги 91 фоиздан юқорироқ. Бу бугунги кунда энг юқори кўрсатгичлардан бири саналади.\nсербия, россия тўғридан-тўғри инвестициялар жамғармаси, спутник v вакцинаси\nТОШКЕНТ, 15 апр — Sputnik. Сербия Россиянинг коронавирусга қарши “Спутник V” вакцинасини ишлаб чиқаришни бошлади. Бу ҳақда Россия тўғридан-тўғри инвестициялар жамғармаси хабар қилди.\nҚайд этилишича, вакцинани ишлаб чиқариш “Торлак” вакцина ва зардоблар вирусология институти билан ҳамкорликда йўлга қўйилган.\n“Шундай қилиб, Сербия Жанубий Европада “Спутник V” вакцинасини ишлаб чиқарадиган биринчи давлат бўлди. Сербияда ишлаб чиқариш энг қатъий талабларга мос келади”, - дейилган хабарда.\nИшлаб чиқарилган вакцина кейинчалик минтақанинг бошқа мамлакатларига ҳам экспорт қилишини мумкин.\nСербияда аҳолини коронавирусга қарши Россия вакцинаси билан эмлаш 6 январь куни бошланганди.\nКоронавирусга қарши Россиянинг “Спутник V” вакцинасидан аллақачон 60 та мамлакатда фойдаланишга рухсат берилган. Бу мамлакатларнинг умумий аҳолиси 3 миллиард кишини ташкил этади. 30 дан зиёд мамлакатда эса аҳолини “Спутник V” билан оммавий эмлаш бошланган. “Lancet” халқаро илмий журнал маълумотларига кўра, вакцинанинг самарадорлиги 91 фоиздан юқорироқ. Бу бугунги кунда энг юқори кўрсатгичлардан бири саналади.